Thailand mula fasa kedua perintah berkurung

BANGKOK: Kerajaan Thailand yakin fasa kedua pelaksanaan perintah berkurung dengan pelonggaran sekatan yang bermula semalam akan meringankan beban ekonomi.

Jurucakap Kementerian Kesihatan Awam, Taweesin Wisanuyothin, berkata Kabinet sudah meluluskan cadangan Majlis Keselamatan Nasional melonggarkan perintah larangan bagi membolehkan sektor perniagaan di zon hijau dapat kembali beroperasi.

Antara perniagaan yang dibuka semula termasuk kedai di dalam pasar raya seperti premis jualan pakaian, kosmetik, alatan sukan dan perkakasan elektrik.

Perniagaan lain yang turut diberi kelonggaran adalah pusat kecergasan dan gimnasium dengan bersyarat iaitu tiada kegiatan berkumpulan atau menggunakan peralatan berasaskan mesin.Pada masa sama, kerajaan cuma membenarkan sukan yang tidak membabitkan sentuhan atau kontak fizikal.

Antara syarat bagi kegiatan sukan ialah ia mesti membabitkan maksimum tiga pemain dalam satu kumpulan dengan perlawanan tidak boleh membabitkan tontonan orang awam.Sukan yang dibenarkan termasuk badminton, ping-pong, yoga, lawan pedang dan skuasy.

Sementara itu, bilik mesyuarat dewan konvensyen di hotel turut dibenarkan beroperasi dengan jumlah individu pada sesuatu masa dihadkan.Turut dibuka dalam tempoh fasa kedua perintah berkurung ini termasuk perpustakaan, galeri dan muzium.

Bagi penggiat seni, penggambaran filem atau drama turut dibenarkan beroperasi dengan maksimum 50 orang kru, selain perlu mematuhi penjarakan sosial termasuk tidak makan secara berkumpulan.

Kerajaan turut menegaskan, tidak ada perubahan bagi perkhidmatan pengangkutan termasuk pada peringkat antarabangsa dengan kawalan ketat saringan di antara wilayah masih dikekalkan.

Waktu berkurung juga akan dilonggarkan selama sejam iaitu dari jam 11.00 malam hingga jam 4.00 pagi berbanding jam 10 malam hingga jam 4.00 pagi pada masa ini. – AFP

See author's posts


Laya enda badu tau nyadi pelajar

KELIA mayuh macham utai nyelai nyadi. Bisi nya ngasuh takut, bisi ngasuh gaga ati lalu bisi mega ngasuh ketawa sereta mega bisi ngasuh pedis pala.

Sekali tu kitai bekunsika siti ensera ti tau ngasuh ketawa lalu tau mega ngasuh pedis pala mimit.

Ensera pasal laya sekeda utai idup nyengkaum sekeda jelu, burung enggau berapa bansa utai idup ngelingi sida sigi manah kena merindang ati bala kitai, tuai enggau nembiak.

Uji kitai belematika laya Enterekup, iya nya sebansa burung, enggau sekeda orang bukai munyi dalam cherita entudi tu. Pelaba penulis bisi bala pemacha kala bepansa enggau ensera laya sida tu.

PUN CHERITA

Cherita tu berengkah ari daun Terentang gugur ti ngujungka Enterekup lalu nutung. Nyadi ninga Enterekup nutung, angkat deh lalu ngajat ga jelu Pelanduk laban ti sigi manchal. Lebuh iya ngajat, dia deh jelu mit sereta lunchik kaki nya lalu tindikka mata anak Ringin.

Ulah tu ngujungka mata anak Ringin lalu buta. Naka iya pengeringat meh tudah Ringin meda anak diri buta tegal dindik Pelanduk mata iya. Dia Ringin lalu deka nunggu Pelanduk.

Iya lalu bejalai ngagai madang Buan ti alai Pelanduk belangkau. Lebuh Ringin nyenguk lebuh datai ba langkau Pelanduk, iya lalu ditanya orang empu rumah nya.

“Nama pejalai nuan unggal Ringin?” ku Pelanduk.

“Eh nadai pejalai bukai; tadi nuan ngajat lalu ngindik mata anak aku ti ngujungka mata tudah anak nya lalu buta. Nya kebuah aku datai ditu laban deka nunggu nuan.”

“Kati ku aku enda ngajat, Enterekup ga nutung. Nya alai manah nuan nunggu Enterekup,” ku iya madah ngagai Ringin.

Meda baka nya, bejalai ga tudah Ringin nuju endur Enterekup inggap. Lebuh Ringin datai dia, Enterekup lalu nanya iya.

“Nama pejalai nuan deh wai Ringin?” ku Enterekup nanya.

“Nadai pejalai bukai; tadi nuan nutung, nya alai Pelanduk lalu ngaja. Lebuh iya ngajat Pelanduk lalu ngindik mata anak aku ti ngujungka tudah anak nya lalu buta. Nya kebuah aku datai ditu laban deka nunggu nuan.”“Oh enggai nyadi aku kena tunggu ulih nuan. Aku ti nutung nya ketegal daun Terentang gugur. Nya alai aku enggau ditunggu nuan. Manah nuan ngusung daun Terentang lalu nunggu iya laban iya ngepunka pengawa ti ngujungka penusah tu,” ku Enterekup.

Akai rai lalu enda ga tudah Ringin bulih deka nunggu Enterekup. Iya lalu mupuk bejalai nuju pun Terentang ba munggu siti. Lebuh Ringin datai dia, Terentang lalu nanya iya.

“Nama main nuan Ringin?” ku Terentang nanya.

“Nadai main bukai,” ku Ringin. “Tadi daun nuan labuh gugur. Meda daun nuan labuh, dia Enterekup lalu nutung. Ninga tutung nya, Pelanduk lalu ngajat. Lebuh iya ngajat, Pelanduk lalu ngindik mata anak aku ti lalu ngujungka mata tudah anak aku buta. Nya kebuah aku datai ditu laban deka nunggu nuan.”

“Kati daun aku enda labuh, batang aku ga diempa Sampuk. Nya alai enggai aku ditunggu nuan. Patut nuan nunggu Sampuk,” ku Terentang.

Ninga nya, mansang ga tudah Ringin ngagai rumah sereta pendiau Sampuk. Meda Ringin datai dia, Sampuk lalu nanya. “Nama pejalai nuan Ringin?” ku Sampuk.

“Nadai penemuai bukai,” ku Ringin. “Tadi nuan makai batang Terentang. Udah nya daun Terentang lalu labuh gugur. Meda bakanya Enterekup lalu nutung; Pelanduk lalu ngajat. Lebuh iya ngajat, Pelanduk lalu ngindik mata anak aku. Nyadi nya ngujungka mata tudah anak aku lalu buta. Nya meh penemuai aku kitu laban deka nunggu nuan. “

Nyadi ku Sampuk nyaut: “Kati ku aku enda makai daun Terentang, aku ga merinsa ati. Diau aku di tanah diempa Jugam. Nurun aku ke ai diempa Ikan. Nya alai enda patut aku ditunggu nuan. Lebih manah nuan nunggu Ikan.”

Enda ga tudah Ringin nyadi nunggu Sampuk.

NGIGA IKAN

Berindik aku jaku Sampuk munyi nya tadi, Ringin lalu beguai-guai bejalai ngiga Ikan ti diau dalam ai. Datai ba tebing ai, Ikan lalu nanya pejalai Ringin.

“Nama utai dipadahka nuan Ringin?” ku Ikan nanya.“Eh nadai utai bukai dipadah, semina aku deka betemu enggau nuan,” ku Ringin.

“Tadi nuan makai Sampuk, nya alai laban nuan makai iya, Sampuk lalu makai batang Terentang. Udah nya daun Terentang lalu gugur. Meda daun Terentang gugur Enterekup lalu nutung. Ninga Enterekup nutung, Pelanduk lalu ngajat. Lebuh iya ngajat dia deh Pelanduk lalu ngindik mata anak aku. Tegal nya mata tudah anak lalu buta. Nya alai aku datai ditu laban endang sigi deka nunggu nuan,” ku Ringin madah ngagai Ikan.

Ninga nya, Ikan lalu nyaut: “Kati ku aku enda makai Sampuk, aku ga nadai utai bukai dipakai. Mudik aku kulu tama bubu, undur aku kili tama ensenga. Belalai aku ba lubang batu disepit Gerama. Nya alai aku enda ngisi tunggu nuan; lebih manah nuan nunggu Gerama. Laban nya tentu Gerama ke nuduk sereta ngepunka laya tu.”

Nyadi lebu ga tudah Ringin ti deka nunggu Ikan.

Ninga jaku Ikan ti madah diri enggai disepit Gerama ba lubang batu, Ringin lalu terejun kea i ngiga Gerama. Datai iya ba lubang batu siti ke besai bendar, dia iya meda sepit Gerama rangang-rangang ngipa Ikan ke tama.

“Nama kebuah nuan ngiga aku deh Ringin?” ku Gerama nanya iya.

“Bisi kebuah meh aku ngiga nuan deh Gerama. Nuan nyepit Ikan, iya lalu makai Sampuk. Lebuh Sampuk nemu kaban diri udah diempa Ikan, sida lalu makai batang Terentang. Udah nya daun Terentang lalu gugur. Meda daun Terentang gugur Enterekup lalu nutung. Ninga tutung nya, dia deh Pelanduk lalu berengkah ngajat. Lebuh ti ngajat dia iya lalu ngindik mata anak aku. Tegal nya meh mata tudah anak aku lalu buta. Nya alai aku datai ditu endang sigi deka nunggu nuan,” ku Ringin.

“Enggau aku,” ku saut Gerama. “Enggai aku ngisi tunggu nuan.”“Iya nama kebuah nuan enggai deh?” ku Ringin.

“Aku enggai laban laya tu ukai beduduk ari aku.”“Ni tau ukai beduduk ari nuan. Nuan tentu nyepit Ikan,” pia ku Ringin ga.“Oh nadai iya baka nya. Ukai aku ngepun. Laban ukai aku ngindik sereta lalu ngemutaka mata anak nuan.”

“Amat nuan ukai ngasuh buta, tang nuan meh ti nyepit Ikan.”

“Sigi enda sekali-kali aku ngisi tunggu nuan,” ku Gerama. “Laban nuan nyangka aku ngapa.

“Enti bakanya lalu besumpah nyadi munsuh meh tua ari diatu ngagai jemah ila. Semadi mata duku nyau nyendaun lalang ila baru tua badu belaya,” ku Ringin.

“Enggai nyadi bakanya. Orang ti munsi tubu, tua balut miang,” ku saut Gerama.

“Nadai tau enggai, laban nuan meh munsi tubu, nuan meh balut miang.”

TERUS BEMUNSUH

Nya alai berengkah ari nya sampai kemaya haritu, Ringin enggau Gerama endang mengkang bemunsuh.

Bala orang ba menggeri nyangka agi mayuh tanda tanya, tang bala nembiak ari menua ulu, kelebih agi bala ti suah nengah jalai babas endang suah mansa tai Ringin ti balat bebau; kebuah pia laban tai nya jumbuh kerubung Gerama ti udah dipakai sereta dikunyah Ringin lalu dikemira iya ba tisi jalai anak mensia. Nya kena iya madah ngagai dunya mensia, laya Ringin enggau Gerama agi mengkang terus dipejalaika.

Taja pan kitai mensia udah beperang, bekayau sereta belaban enggau pangan diri, kitai nemu bebaik enggau pangan lalu enda nyadi munsuh selama-lama iya ngagai ujung dunya. Kitai mengkang bisi mayuh pengelebih ari jelu.

Oleh TELESA EMPERAN

See author's posts


Jangan pandang mudah peluang pasukan lawan

SKUAD negara tidak harus mengambil mudah kemampuan pasukan lawan pada pusingan akhir Piala Thomas di Aarhus, Denmark, dari 3 hingga 11 Oktober ini, susulan penarikan diri Taiwan akibat peraturan kuarantin wajib selepas pulang daripada kejohanan itu.

Berikutan keputusan Taiwan itu, bekas pemain beregu negara, Goh V Shem, berkata pasukan lain pada saingan itu masih boleh menjadi ancaman kepada usaha Malaysia melangkah lebih jauh pada kejohanan berprestij dwitahunan itu.

“Taiwan adalah pasukan yang kuat dan walaupun mereka berundur, tidak bermakna kita tidak boleh mengambil mudah pasukan lain yang turut memburu kejayaan dalam kempen kali ini,” kata pemain profesional itu kepada pemberita selepas pelancaran edisi keenam kejohanan badminton Liga Remaja Purple di Kuala Lumpur, kelmarin.

Media antarabangsa hari ini melaporkan Taiwan, yang diundi dalam Kumpulan B bersama China, Australia dan Perancis, mengambil keputusan itu selepas kerajaan negara itu  mengenakan peraturan menjalani kuarantin selama 14 hari selepas kembali daripada kejohanan itu.

Justeru, pemegang pingat perak Sukan Olimpik Rio 2016 itu berharap Persekutuan Badminton Dunia (BWF) perlu meningkatkan prosedur operasi standard (SOP) pada Piala Thomas dan Piala Uber selepas banyak negara telah menyatakan kebimbangan mengenai pandemik Covid-19.

V.Shem and rakannya, Tan Wee Kiong kini memburu tempat dalam skuad negara dengan beregu tama negara, Aaron China-Soh Wooi Yik dijangka mengetuai cabaran negara dalam kategori itu.

Pada edisi 2018 di Bangkok, Malaysia gagal menepati sasaran separuh akhir Piala Thomas selepas tewas 1-3 kepada Indonesia pada saingan suku akhir.

Persatuan Badminton Malaysia (BAM) dijangka menamakan skuad Piala Thomas dan Piala Uber selepas kem motivasi selama empat hari bermula di Pulau Tioman, Pahang, hari ini.

BWF telah menetapkan 18 September ini sebagai tarikh akhir untuk pasukan menghantar senarai penuh pemain.

Dalam saingan Piala Thomas, Malaysia diundi dalam Kumpulan A bersama musuh tradisi dan juara 13 kali, Indonesia, Belanda dan England. Kumpulan B terdiri daripada China, Australia, Perancis, Kumpulan C – Denmark, India, Jerman, Algeria dan Kumpulan D disertai Jepun, Korea Selatan, Thailand, dan Kanada.

Piala Uber pula terdiri daripada Jepun, Mesir dan Sepanyol dalam Kumpulan A; Kumpulan B (Korea Selatan, Indonesia, Australia, MALAYSIA; Kumpulan C (Thailand, Denmark, Scotland, Kanada; Kumpulan D (China, India, Perancis, Jerman). Mengikut format pertandingan, selepas satu pusingan, dua pasukan teratas dalam setiap kumpulan mara ke saingan suku akhir.- Bernama

See author's posts


Dana politik, SPR & SPRM

Di Amerika Syarikat, pembiayaan dana politik dibenar untuk diberikan kepada parti tertentu dengan mengisytiharkan pemberi dana berkenaan. Ia juga mempunyai sistem lobi yang mana duit dibayar kepada orang tertentu sama ada yang mewalili parti Demokrat atau Republican.

Di Jerman dana awam atau wang kerajaan diperuntukkan khusus untuk parti-parti politik. Ia dilaksanakan melalui satu peraturan yang dimasukkan dalam Akta Parti Politik Jerman.

Pemberian peruntukan khusus ini dibuat berasaskan kepada kedudukan dan sokongan sesebuah parti itu dalam masyarakat. Jika parti itu besar dan berpengaruh, maka ia berhak mendapat peruntukan yang lebih besar.

Negara lain yang dianggap mempunyai pengalaman terbaik dan unik dalam reformasi perundangan serta penguatkuasaan peraturan pembiayaan politik adalah

Kanada, Korea Selatan, India, Mexico dan Taiwan.

Di Malaysia, belum ada undang-undang khusus mengenai sumbangan dana politik tetapi usaha ke arah itu yang sudah diuar-uarkan sejak beberapa tahun lalu, sudah ada.

Minggu lalu, Mesyuarat Jawatankuasa Khas Kabinet Mengenai Anti-Rasuah (JKKMAR) bersetuju secara dasar dengan cadangan Pelaksanaan Dasar Penggubalan Rang Undang-Undang (RUU) Sumbangan Politik.

Menurut Perdana Menteri, Datuk Seri Ismail Sabri Yaakob, bagaimanapun cadangan itu masih perlu dibincangkan dengan ahli Kabinet sebelum sesi libat urus dengan parti-parti politik.

Apa pun, tidak salah untuk meniru kaedah diguna pakai negara lain tetapi disesuaikan dengan keadaan setempat jika dirasakan baik.

RUU itu penting kerana sehingga kini tiada undang-undang atau peraturan yang mengawal selia pembiayaan politik, menyebabkan sesetengah ahli politik berdepan tuduhan di mahkamah sekarang.

Undang-undang itu perlu, bagi mengelak risiko rasuah serta penyalahgunaan kuasa membabitkan ahli politik yang memberi impak negatif kepada imej negara dan kerajaan.

Suruhanjaya Pencegahan Rasuah Malaysia (SPRM) sendiri mengakui Akta Pembiayaan Dana Politik dapat dijadikan panduan kepada agensi itu untuk membezakan antara dana politik dengan sumbangan kepada parti atau ahli politik yang boleh dikategorikan sebagai rasuah.

Mungkin sukar untuk SPRM membezakan pemberian dana politik dengan rasuah. Perkara ini juga perlu definisi tepat.

Apabila RUU Sumbangan Politik dijadikan undang-undang, maka apa-apa tindakan termasuk derma atau sumbangan orang ramai, persendirian mahupun syarikat kepada pemimpin politik adalah ‘dihalalkan’ seperti di Amerika Syarikat, sekali gus ia tidak boleh lagi dikaitkan dengan rasuah.

Satu lagi yang perlu dimasukkan dalam peraturan baharu itu nanti ialah larangan bagi parti atau pemimpin politik menerima sumber kewangan dari luar negara.

Umum tahu selama ini ada pemimpin dan parti politik menerima dana untuk tujuan kempen pilihan raya daripada syarikat dan tauke tertentu, dan ia lazimnya dibuat secara sembunyi.

Ungkapan ‘saya bantu anda hari ini, esok bila berkuasa, anda bantu saya pula’, bukanlah sesuatu yang tidak lazim.

Oleh itu, peraturan baharu itu nanti perlu jelas dan terperinci. Maklumlah, ahli politik kadang-kala suka melakukan sesuatu dengan alasan ‘tidak disebut secara khusus’ dalam undang-undang untuk ‘menghalalkan’ aktiviti mereka.

Bentuk dana atau sumbangan politik perlu diperhalusi seperti derma atau apa-apa bentuk pendanaan dan pembiayaan yang mesti dinyatakan dengan jelas dalam undang-undang.

Ia sama seperti istilah ‘politik wang’ dan ‘wang politik’.  Contohnya, memberi sampul surat mengandungi wang tunai untuk mengundi calon tertentu masa pilihan raya dianggap rasuah.

Bagaimana pula menaja bas, van, teksi, bot laju atau bot ekspres untuk membawa pengundi bagi membolehkan mereka mengundi? Sebelum ini, ia dikira sebagai ‘wang politik’ yang lazimnya dikatakan bukan kategori rasuah kerana keperluan untuk orang ramai yang pergi mengundi.

Berdasarkan pengalaman ketika membuat kajian mengenai politik Amerika Syarikat di Washington DC, New York, New Jersey, Los Angeles, Columbia dan Colorado kira-kira 20 tahun lalu, didapati politik Amerika Syarikat begitu matang.

Malah pada hari mengundi, pengundi hanya perlu berdiri di tepi jalan kerana ada bas atau van akan membawa mereka ke pusat mengundi. Sistem dua parti di Amerika Syarikat memberi kelebihan kepada pengundi dan sukar untuk mengubah pendirian terutama bagi penyokong tegar.

Orang Amerika tak kisah soal remeh peribadi calon atau parti, asalkan dasarnya menguntungkan mereka.

Malaysia boleh belajar dari negara lain, ambil bab yang sesuai untuk keadaan setempat.

Semua ini juga, termasuk bab pengangkutan awam, meskipun nampak kecil, perlu turut dijelaskan yang mana boleh dan tidak boleh dilakukan dalam undang-undang baharu dana politik nanti.

Definisi jelas perlu ada dalam RUU itu dan sudah tentu pembabitan semua pihak perlu supaya sebarang sumbangan, dana, pembiayaan, pemberian dan derma tidak dikatakan sebagai unsur rasuah.

Sebenarnya, sejak zaman Datuk Seri Najib Razak sebagai Perdana Menteri, sudah dirancang isu mahu memperkenalkan undang-undang sumbangan politik.

Namun, pembangkang ketika itu membantah kerana khuatir pemberi dana politik disenarai hitam daripada mendapat projek kerajaan.

Bagi sesetengah ahli politik, adalah tidak adil untuk parti jika ada mana-mana pihak menyumbang dengan ikhlas dikira sebagai rasuah.

Misalnya, kontraktor yang mendapat tender secara terbuka (bukan rundingan terus) di sesuatu kawasan Dewan Undangan Negeri (DUN), pasti mahu menyumbang sedikit sebanyak rezekinya secara ikhlas kepada wakil rakyat di kawasan itu bagi membiayai sedikit kewangan untuk kempen.

Selama ini isu berkaitan dengan dana yang diterima oleh kebanyakan parti politik untuk berhadapan pilihan raya menelan belanja yang besar mencecah jutaan ringgit. Ini bukan rahsia lagi.

Ketika pilihan raya, kempen komunikasi yang canggih dan memerlukan kos tinggi bagi sesetengah parti politik melebihi had yang ditentukan oleh Suruhanjaya Pihan Raya (SPR).

Namun  ‘terlepas’ kerana tidak dinyatakan dengan jelas dalam undang-undang khusus yang mampu mengheret ke mahkamah.

Antara undang-undang yang diguna pakai di Malaysia adalah SPR menetapkan had maksimum RM100,000 untuk berkempen dibenarkan bagi mereka yang bertanding kerusi Dewan Undangan Negeri (DUN) dan RM200,000 untuk calon yang bertanding kerusi Parlimen.

Bakal calon juga perlu membayar deposit sebanyak RM10,000 bagi calon Parlimen dan RM5,000 bagi calon kerusi DUN.

Had perbelanjaan ini juga perlu dikaji semula untuk disesuaikan dengan keadaan.

Mengikut Seksyen 27 (1) Akta Kesalahan Pilihanraya 1954, penyata perbelanjaan kempen oleh setiap calon hendaklah diserahkan kepada Pengarah Pilihan Raya Negeri dalam tempoh 31 hari selepas keputusan diwartakan.

Betulkah atau dipatuhi ke jumlah perbelanjaan dibenarkan ialah RM200,000 untuk kerusi Parlimen dan RM100,000 bagi kerusi DUN?.

Betul ke belanja sebanyak itu? Selama mana kita harus menipu diri sendiri dengan meletakkan had itu dalam penyata perbelanjaan kempen atau Borang B lengkap dengan bukti perbelanjaan, untuk diserah kepada SPR semata-mata bagi memenuhi tuntutan undang-undang?.

Sesetengah calon terutama di Sarawak dan Sabah sanggup menyewa helikopter dari Manila atau Jakarta untuk berkempen.

Pernahkah resit sewa helikopter ini dimasukkan dalam penyataan perbelanjaan? Jika pernah, pasti satu kesalahan kerana berbelanja lebih daripada dibenarkan.

Jika tidak pernah, apakah pihak audit SPR terima saja penjelasan dalam penyata perbelanjaan? Oleh itu, elok dinaikkan had atau sudah tidak perlu lagi berbuat demikian apabila wujud peraturan bertulis membenarkan pembiayaan dana untuk semua parti politik?.

Beberapa negara serantau sebenarnya sudah menaikkan had perbelanjaan berkempen calon ketika pilihan raya di negara masing-masing sejak 2011 lagi.

Di Singapura, sejak 2011, calon hanya boleh membelanjakan S$3.50 (RM11.20) bagi setiap pengundi dalam kawasan Parlimen ditandingi.

Di India, mulai Februari 2011, Kerajaan Pusat menaikkan had belanja kempen, iaitu Rs4 juta (RM226, 672) untuk kerusi Parlimen berbanding Rs2.5 juta (RM141,670) sebelum ini.

Semua ini perlu dilihat semula oleh pihak berkuasa termasuk SPR dalam usaha memantapkan lagi sistem pilihan raya negara kita.

Mansuhkan segala peraturan yang dikira sudah tidak relevan atau peraturan yang boleh memerangkap atau tidak munasabah.

* Penulis adalah Penasihat Editorial Eksekutif Utusan Sarawak

See author's posts


IOW bertandang ke Lawas

LAWAS: Semangat patriotik dan cintakan negara terus bergema pada Program Info On Wheels (IOW) Merdeka Jabatan Penerangan Malaysia Lawas di beberapa lokasi di daerah Lawas.

Program (IOW)  Merdeka merupakan salah satu medium penyampaian maklumat dasar kerajaan oleh Jabatan Penerangan Malaysia yang mula dilaksanakan pada 23 Januari 2020 sehingga hari ini.

Pelaksanaan IOW Merdeka bermula di Lawas pada 16 Julai hingga 16 September ini.

Program ini membabitkan semua kakitangan Jabatan Penerangan Daerah Lawas diketuai  Pegawai Penerangan Daerah Lawas Idris  Hassan.

See author's posts


Dr Farah Nini dilantik Pesuruhjaya Kanak-kanak

PUTRAJAYA: Dr Farah Nini Dusuki dilantik sebagai Pesuruhjaya Kanak-Kanak bagi menganggotai Suruhanjaya Hak Asasi Manusia Malaysia (Suhakam) untuk tempoh tiga tahun berkuat kuasa 8 Mac lepas, umum Menteri di Jabatan Perdana Menteri (Undang-Undang dan Reformasi Institusi) Datuk Seri Azalina Othman Said.

Farah Nini adalah Pensyarah Kanan di Fakulti Undang-Undang, Universiti Malaya sejak Disember 2007 dan mempunyai lebih 30 tahun pengalaman dalam bidang hak asasi manusia dan undang-undang berhubung kanak-kanak.

Menerusi kenyataan hari ini, Azalina berkata Yang di-Pertuan Agong Al-Sultan Abdullah Ri’ayatuddin Al-Mustafa Billah Shah memperkenankan pelantikan Farah Nini mengikut subseksyen 5 (2) Akta Suruhanjaya Hak Asasi Manusia Malaysia 1999 [Akta 597].

“Kerajaan berharap dengan lantikan Farah Nini sebagai Pesuruhjaya Kanak-Kanak, pelbagai isu kanak-kanak yang berlaku di Malaysia akan diberi perhatian yang lebih mendalam bagi memastikan hak asasi serta keselamatan dan kesejahteraan kanak-kanak di negara kita sentiasa terpelihara,” katanya.

Farah Nini pernah berkhidmat di Ahmad Ibrahim Kulliyyah of Laws, Universiti Islam Antarabangsa selama 15 tahun.

Beliau memperoleh PhD dari Universiti Cardiff, Wales, United Kingdom pada tahun 2002 dengan tesis yang menganalisa permasalahan sosioperundangan bagi melindungi kanak-kanak daripada penderaan dan pengabaian.

Bidang kajian beliau merangkumi perundangan mengenai pengadilan jenayah, undang-undang kanak-kanak, perlindungan remaja dalam isu kesihatan reproduktif seksual serta pelaksanaan dan penguatkuasaan hak kanak-kanak di Malaysia.

Pada 18 Januari lepas, Perdana Menteri Datuk Seri Anwar Ibrahim berkata Pesuruhjaya Kanak-Kanak dilantik menganggotai Suruhanjaya Hak Asasi Manusia (Suhakam) dalam usaha menangani masalah penderaan dan sosial melibatkan kanak-kanak.- Bernama

See author's posts


Rumah panjang 12 pintu musnah terbakar

MARUDI: Sebuah rumah panjang 12 pintu dan sebuah balai raya di Kampung Long Selaan Ulu Baram musnah terbakar 100 peratus.

Menurut kenyataan Ketua Jabatan Bomba dan Penyelamat Malaysia, Zon Miri, Penguasa Kanan Bomba 1, Law Poh Kiong, kejadian itu berlaku pada 11.07 pagi semalam.

Dalam kejadian itu, penduduk kampung berusaha mengawal api merebak dan membuat “ fire break” untuk menyelamatkan bangunan lain yang berdekatan.

Sebelum ini, penduduk Long Selaan pernah menyertai program keselamatan kebakaran semasa program tersebut diadakan di Ba’a Mubui dan menerima sumbangan alat pemadam api sebagai ‘fire point’ meskipun Bomba Komuniti belum lagi ditubuhkan di kampung itu.

Pasukan Bomba yang terlibat mencari dan menyelamat (SAR ) seorang warga tua yang hilang pada 28 Mei lepas di Long Moh, Baram yang dalam perjalanan balik ke Marudi diarah berpatah balik semula ke Long Selaan untuk membantu memadam kebakaran tersebut.

Menurut maklumat yang disampaikan TK Lucas rumah panjang tersebut dihuni lebih kurang 60 mangsa dan tiada kemalangan jiwa atau kecederaan dilaporkan.

Punca kejadian belum dipastikan dan jarak perjalanan dalam anggaran 10 jam dari Marudi ke Long Selaan.

Oleh Jiku Juguong

See author's posts


Kerajaan stabil diutamakan

KUCHING: Ketika negara dan negeri berhadapan dengan krisis kesihatan akibat pandemic Covid-19, tiada yang lebih penting daripada negara dan negeri ditadbir oleh kerajaan yang stabil.

Ketua Menteri Datuk Patinggi Abang Johari Tun Openg berkata kerajaan Sarawaj di bawah pimpinan Gabungan Parti Sarawak (GPS) tidak pernah menyerah kalah dan berputus asa melaksanakan pelbagai tindakan membendung dan mengawal penularan dalam kalangan rakyat kita.

“Alhamdullilah, Sarawak mempunyai kerajaan yang agak kuat di bawah pentadbiran GPS. Namun begitu, di peringkat Persekutuan keadaan agak membimbangkan akibat perebutan kuasa dan pertelingkahan antara parti politik.

“Saya amat bersetuju dengan saranan bahawa, ini bukanlah masa untuk berpolitik sakan tetapi adalah masa untuk mengemblengkan masa dan tenaga untuk menangani ancaman Covid-19,” katanya.

Beliau berkata demikian sempena Pelancaran Bulan Kebangsaan dan Kibar Jalur Gemilang 2021 Peringkat Negeri Sarawak di Atrium Dewan Undangan Negeri (DUN), semalam.

Abang Johari turut memberi jaminan bahawa di sebalik naik turun statistik penularan Covid-19 ketika ini, kerajaan GPS tidak pernah menyerah kalah dan berputus asa melaksanakan pelbagai tindakan membendung dan mengawal penularan dalam kalangan rakyat negeri ini.

“Kerajaan Sarawak telah menetapkan dasar utama untuk memerangi Covid-19 iaitu dengan mempercepatkan pemberian vaksin kepada seluruh rakyat yang layak menerima.

“Alhamdullilah, Sarawak sudah hampir mencapai imuniti kelompok mendahului negeri lain dengan pemberian vaksin dari bandar hingga ke pedalaman nun jauh berhampiran sempadan seperti di Long Singut, Ulu Baleh.

“Perjuangan kita belum lagi selesai dan masih berterusan. Namun, kami di peringkat Kerajaan Negeri sentiasa memandang serius betapa perlu usaha keras digemblengkan dari semasa ke semasa sehingga situasi dalam negeri ini kembali normal pada masa mendatang,” katanya.

Justeru, beliau menyatakan ini bukanlah masanya kita bertanya ‘apa yang saya dapat’, tetapi berbekalkan semangat kebangsaan di bawah naungan Jalur Gemilang.

“Setiap rakyat harus memberi khidmat dengan ikhlas dan berkorban untuk menangani pandemik yang sedang melanda negara dan negeri kita.

“Oleh itu, kita mengucapakan terima kasih kepada petugas barisan hadapan di seluruh negeri yang telah berkhidmat bertungkus lumus dan mengorbankan segala kepentingan diri dan keluarga untuk memastikan kita semua selamat dari jangkitan dan musibah Covid-19 ini,” ujarnya.

Oleh JEAKQLEYN YACHO

See author's posts


Taman tema Ocean Park Hong Kong dibuka semula

HONG KONG : Taman tema, Ocean Park Hong Kong dibuka semula pada Sabtu selepas empat bulan ditutup akibat pandemik Covid-19.Semua pengunjung perlu mematuhi prosedur operasi standard (SOP) dengan memakai penutup hidung dan mulut serta menjalani pemeriksaan suhu badan sebelum masuk ke taman tema tersebut.Selain itu, pihak pengurusan turut menyediakan cecair pembasmi kuman di pintu masuk.Untuk dua minggu berikutnya, kapasiti akan terhad kepada 9,000 pengunjung sehari.

Ocean Park dan Disneyland Hong Kong ditutup pada akhir Januari ketika pemerintah Hong Kong melaksanakan langkah kecemasan untuk mengawal penularan Covid-19.Bagaimanapun, taman tema Disneyland Hong Kong  belum mengumumkan tarikh untuk dibuka semula.-AFP

See author's posts


Myanmar terdesak cari ‘oksigen’

YANGON: Penduduk di seberang kota terbesar Myanmar menentang perintah berkurung tentera dalam mencari oksigen yang terdesak untuk membuat orang tersayang mereka bernafas ketika gelombang Covid-19 baharu melanda negara yang dilanda rampasan kuasa itu.

Lonjakan kes adalah tamparan terbaharu bagi Myanmar, yang sudah menderita rampasan kuasa pada Februari lalu dan tindakan keras berdarah yang membunuh lebih 900 orang dan merosakkan ekonomi negara itu.

Pada Rabu lalu, ratusan beratur di Yangon dengan harapan dapat mengisi semula silinder oksigen untuk dibawa pulang kepada ahli keluarga positif Covid-19.

Malah, ada yang membawa kerusi dan bersiap menunggu lama.

“Kakak saya menderita Covid-19 selama tiga hari,

“Pada hari pertama, dia pening dengan tekanan darah rendah… dan bertambah teruk semalam kerana tidak dapat bernafas dengan baik.”

“Tetapi, ketika saya sedang beratur untuk mengisi oksigen pagi ini, anak saudara saya memanggil saya untuk pulang ke rumah kerana kakak saya telah meninggal dunia,” kata Than Zaw Win ketika dia meninggalkan salah satu barisan panjang di bandar yang memiliki penduduk sekitar tujuh juta orang.

Pihak berkuasa melaporkan Myanmar mencatatkan lebih daripada 7,000 kes baharu pada Rabu lalu berbanding kurang daripada 50 kes sehari pada awal Mei lalu.

Berjuta-juta penduduk di Yangon dan kota kedua Mandalay diperintahkan untuk tinggal di rumah, tetapi jumlah korban terus meningkat dan pasukan sukarelawan masuk untuk mengeluarkan mayat mangsa dari kawasan kejiranan mereka.

Ye Kyaw Moe, seorang pelaut, mengatakan dia keluar pada 3.00 pagi iaitu setengah jam sebelum perintah berkurung dilonggarkan oleh tentera untuk mendapatkan berbaris untuk mengisi semula tangki oksigen.

Tetapi, ketika Moe tiba di pusat pengisian semula di Yangon sudah ada 14 yang lain di hadapannya.

“Saya tidak tidur sepanjang malam, Saya juga harus berhati-hati untuk menghindari tentera kerana kita masih di bawah undang-undang tentera,” ujarnya.

Majlis Pentadbiran Negeri seperti yang disebut oleh junta mengatakan bahawa tidak perlu bimbang berhubung dengan pengisian semula tangki oksigen.

“Sebenarnya kita memiliki oksigen yang mencukupi,” kata tajuk utama di New Light of Myanmar pada Selasa lalu, sebuah akhbar yang disokong oleh junta.

“Rakyat tidak perlu terlalu khuatir dan tidak boleh menyebarkan khabar angin itu,” kata pemimpin junta, Min Aung Hlaing.

Tetapi, Than Zaw Win tidak bersetuju mengenai kenyataan yang dikeluarkan oleh Hlaing itu.

“Dia (Hlaing) tidak mempunyai penyakit lain…Tidak mungkin kakak saya meninggal dunia sekiranya kita mempunyai oksigen yang cukup,” katanya. -AFP

See author's posts


Pilihan raya negeri kali ini berbeza

BETONG: Pilihan raya negeri ke-12 kali ini akan diadakan secara berbeza daripada pilihan raya sebelumnya.

Timbalan Ketua Menteri, Datuk Amar Douglas Uggah Embas berkata ini adalah berkaitan pandemik Covid-19 yang sedang dihadapi oleh seluruh dunia.

“Oleh itu, kita harus bersiap sedia kerana akan ada peraturan dan prosedur baharu bagi PRN ini. Ini adalah kepentingan terbaik untuk memastikan kesihatan semua orang terjaga.

“Walaupun pilihan raya sangat penting, kita tidak mahu ia dilakukan dan membahayakan keselamatan pengundi,” kata Uggah dalam satu pertemuan dengan pemimpin Cawangan Bukit Saban di Rh Francis Nyanggau di Penom, dekat sini semalam.

Uggah yang juga Ketua Parti Pesaka Bumiputera Bersatu (PBB) Cawangan Bukit Saban menegaskan, PRN akan menjadi situasi yang mencabar dengan SOP, terutama jarak sosial yang perlu dipatuhi sepanjang masa.

“Kita mungkin perlu mengadakan kursus mengenai apa yang boleh dan yang tidak boleh dilakukan selain daripada syarat biasa,” kata Uggah.

Uggah berkata semua anggota parti harus terus mengemaskini diri tentang semua isu yang berkaitan dengan masyarakat.

“Ketua Menteri, Datuk Patinggi Abang Johari Tun Openg, mahu kita semua mengetahui jumlah belia luar bandar yang kehilangan pekerjaan kerana wabak Covid-19.

“Dengan maklumat itu, pemimpin kita dapat menyusun rancangan yang sesuai untuk menolong mereka,” kata Uggah.

Uggah juga mengingatkan para pemimpin akar umbi supaya mereka ditugaskan untuk meyakinkan para pengundi untuk terus menyokong pemerintah GPS.

“Pembangkang akan menimbulkan banyak masalah. Tetapi kita akan meneruskan agenda pembangunan dan meningkatkan pendapatan penduduk luar bandar.

“Kita ingin melakukan ini melalui program transformasi pertanian moden,” jelasnya,

Mengenai pandemik Covid-19, Uggah yang juga Pengerusi Jawatankuasa Pengurusan Bencana Negeri (JPBN) menasihati penduduk luar bandar yang pergi ke bandar Kuching untuk selalu menggunakan topeng muka, mencuci tangan dengan pembersih dan mempratikkan penjarakan sosial.

“Sekiranya ada di antara anda yang jatuh sakit dengan demam tinggi, batuk dan selesema, sila pergi ke klinik terdekat untuk menjalani pemeriksaan,” kata Uggah

Beliau berkata bahawa negeri ini baru mula mengalami gelombang kedua.

“Kita semua mesti menjaga kesihatan dan tidak membiarkan perkara itu merebak dengan lebih luas lagi,” ujarnya,

See author's posts


Dana wakaf Sarawak dah agih RM94.7 juta

SARIKEI: Sebanyak 94,781 akaun Kumpulan Wang Wakaf Sarawak (EFS) telah dibuka sejak 1 Januari 2019 hingga 31 Mei lalu.

Menteri Pembangunan Wanita, Kanak-Kanak dan Kesejahteraan Komuniti, Dato Sri Fatimah Abdullah berkata, ia membabitkan peruntukan RM94.7 juta.

“Setakat 1 Januari 2023 hingga 31 Mei 2023, pula sejumlah 8,911 orang telah memohon untuk EFS,” katanya.

Beliau berkata demikian ketika ditemui pemberita selepas majlis penyerahan EFS dan bantuan ibu bersalin di Hospital Sarikei, hari ini.

EFS adalah antara inisiatif kerajaan Sarawak dengan pemberian sebanyak RM1,000 dalam bentuk simpanan amanah kepada setiap kelahiran anak Sarawak bermula pada 2019, tanpa mengira bangsa, agama atau status sosioekonomi.

EFS bertujuan membantu anak-anak Sarawak sebagai persediaan bagi melanjutkan pelajaran ke pengajian tinggi, memulakan karier atau sebagai modal kecil perniagaan.

Fatimah berkata, EFS diberi kepada anak Sarawak untuk disimpan di dalam Bank Islam pada kadar 4.2 peratus dan boleh dikeluarkan apabila anak itu mencapai usia 18 tahun.

“Tujuannya adalah untuk pendidikan terutamanya ke institusi pengajian tinggi (IPT) atau kalau sekiranya anak itu nanti tidak mahu melanjutkan pelajaran ke IPT, bolehlah juga digunakan untuk tujuan kerjaya,” katanya.

Beliau berkata, paling penting ialah setiap kelahiran anak Sarawak itu ada simpanannya untuk masa depan terutama sekali simpanan untuk pendidikan.

“EFS ini haruslah dapat dinikmati oleh anak-anak Sarawak kita yang dilahirkan. Peruntukannya disediakan oleh kerajaan Sarawak.

“Kita akan teruskan program seperti ini di hospital lain supaya semuanya akan dapat maklumat dan dapat bekerjasama dengan kita untuk memastikan setiap yang layak menerima EFS ini akan memohon,” katanya.

Katanya, satu lagi inisiatif kerajaan Sarawak yang dimulakan pada 2020 adalah Bantuan Ibu Bersalin (BIB).

“BIB adalah bantuan ibu bersalin iaitu sebanyak RM450 untuk setiap ibu yang bersalin dan mengikut kelayakan iaitu rakyat Sarawak atau isteri kepada rakyat Sarawak.

“Cara memohon boleh secara dalam talian (online) atau secara manual,” katanya.

Sejak Januari hingga 31 Mei 2023, jumlah permohonan BIB secara online dan manual adalah sebanyak 8,620.

Turut hadir, Timbalan Menteri Pembangunan Wanita Dan Kanak-Kanak Datuk Rosey Yunus, Timbalan Menteri Pembangunan Kesejahteraan Komuniti Mohammad Razi Sitam, Ahli Dewan Undangan Negeri (ADUN) Meradong Datuk Ding Koung dan Pengarah Hospital Sarikei Dr. Mohamad Ng Siah Huat.

Oleh EARL ANEK

See author's posts


China beri keutamaan tingkat kerjasama dengan Malaysia

KUNJUNGAN HORMAT… Datuk Seri Ismail Sabri Yaakob menerima kunjungan hormat Menteri Luar China Wang Yi di Perdana Putra semalam. • Foto BERNAMA

KUALA LUMPUR: China akan terus memberi keutamaan untuk meningkatkan kerjasama dua hala dengan Malaysia terutama bagi menangani cabaran semasa yang dihadapi kedua-dua negara pada hari ini seperti inflasi global dan keselamatan makanan.

Perdana Menteri Datuk Seri Ismail Sabri Yaakob berkata, perkara itu dinyatakan Penasihat Negara merangkap Menteri Luar China Wang Yi ketika kunjungan hormatnya ke Putrajaya semalam.

Ismail Sabri berkata, China juga perlu memainkan peranan penting bagi memastikan keamanan dunia dikekalkan.

“Saya menyuarakan pandangan bahawa setiap konflik yang berlaku wajar diselesaikan di meja rundingan dan bukan melalui peperangan,” katanya, dalam catatan di laman Facebook rasminya.

Beliau berkata pertemuan dalam suasana mesra selama sejam itu turut membincangkan mengenai hubungan dua hala serta kepentingan dalam membangunkan ekonomi digital.

Katanya, Malaysia mengalu-alukan minat lebih banyak delegasi rasmi dan perniagaan dari China seperti Huawei untuk sama-sama terlibat dalam inisiatif kerajaan.

Ismail Sabri berkata, Wang Yi turut menyatakan penghargaan kepada Kerajaan Malaysia di atas peluang yang diberikan kepada syarikat-syarikat infrastruktur China untuk terlibat sama dalam projek pembangunan negara antaranya pelaksanaan projek Laluan Rel Pantai Timur (ECRL).

Menurutnya pihak China berhasrat meneruskan kesinambungan jaringan landasan keretapi yang turut melibatkan Laos dan Thailand.

Dalam masa sama, Perdana Menteri turut menyampaikan ucap selamat kepada Presiden China Xi Jinping dan Premier Li Keqiang.

Wang Yi kini dalam rangka lawatan rasmi dua hari ke Malaysia bermula kelmarin.

— Bernama

See author's posts


Diserbu KPDNHEP jual topeng mulut, hidung lebih harga

HENRY B SIYU

MUKAH: Sebuah premis peniagaan di Pekan Dalat telah
didapati menjual topeng muka dengan harga yang melebihi harga maksimum pada
hari Rabu(8 April)

Menurut Ketua Cawangan Kementerian Perdangangan Dalam
Negeri Dan Hal Ehwal Pengguna(KPDNHEP) Cawangan Mukah, Salihin Den, kedai
tersebut menjualnya dengan harga yang tinggi .

“Bertindak di atas aduan yang diterima daripada orang
awam melalui  media masa, sepasukan
anggota penguatkuasa kami telah membuat pemeriksaan ke atas sebuah  premis di sana yang menjual topeng muka 3
lapis pada harga yang sangat tinggi,” ujarnya.

Setelah ‘test purchase’ dan pemeriksaan yang dijalankan,
pihak kami mendapati peniaga menjual topeng dengan harga RM2.50 seunit dan
melebihi harga maksimum yang ditetapkan iaitu RM1.50 bagi topeng jenis itu.

“Berikutan itu, pihak penguatkuasa kami yang diketuai
oleh Betram Bill
menyita 40 unit topeng muka tersebut yang bernilai sebanyak RM100. Walaupun
jumlah rampasan itu tak lah sebesar mana, namun yang penting mesejnya,” tambah
dia lagi.

Beliau
berkata demikian pada Sidang Media yang diadakan di Pejabat KPDNHEP Cawangan
Mukah di sini pada hari Khamis(9 April).

Kes
tersebut telah diambil di bawah Seksyen 11, Akta Kawalan Harga dan
Antipencatutan(AKHAP) 2011 iaitu mana-mana orang yang menjual atau menawarkan
untuk menjual apa-apa barangan yang terkawal yang mengutip deposit selain
mengikut harga atau caj yang ditentukan oleh pengawal.

“Sekiranya
suspek didapati melakukan kesalahan, akan di dakwa di bawah AKHAP 2011 dan jika
disabit kesalahan jika individu boleh didenda sehingga RM100,000 atau penjara
tidak melebihi 3 tahun atau kedua-duanya. Kalau syarikat atau pertubuhan
perbadanan boleh didenda sehingga RM500,000 atau kompaun sehingga RM250,000,”
tambah Salihin.

Selain
itu, beliau  juga mendedahkan bahawa sehingga
8 April, KPDNHEP Mukah telah menjalankan pemeriksaan ke atas sebanyak 1119
premis perniagaan di bandar dan luar bandar.

“Daripada
pemeriksaan itu telah menghasilkan sebanyak 39 kes dengan nilai rampasan
sebanyak RM54,102.98 dan jumlah kompaun sebanyak RM16,050. Pemeriksaan secara
harian oleh Pegawai Pemantau Harga(PPH) dan Pengawai Penguatkuasa dilaksanakan
bagi memastikan barangan sepanjang tempoh pelaksanaan Perintah Kawalan
Pergerakan(PKN) ini mencukupi dan dengan harga yang berpatutan,” tambah dia
lagi.

Ujarnya,
sebarang aduan boleh disalurkan melalui talian hotline kementerian di
1-800-886-800 atau  Portal e-aduan
kpdnhep di htt://e-aduan.kpdnhep.gov.my atau di talian Whatsapp 019-2794317
atau datang ke pejabat supaya tindakan sewarjarnya boleh diambil.

“Untuk
pengatahuan bersama, sepanjang tempoh PKP ini, bilik gerakan Pejabat KPDNHEP
Mukah dibuka dari jam 8.00 pagi hingga petang setiap hari dan boleh dihubungi
untuk menyalurkan apa-apa aduan ke talian 084-872726,” kata Salihin.

See author's posts


Tuntutan Sulu: Malaysia perkukuhkan lagi imuniti kedaulatan

KUALA LUMPUR: Malaysia akan terus mengambil segala langkah aktif bagi mengukuhkan lagi imuniti kedaulatannya dan untuk melibatkan semua pihak berkepentingan dalam usahanya memastikan timbang tara dihormati di peringkat antarabangsa berhubung tuntutan kumpulan yang mendakwa waris kepada Sultan Sulu.

Sekretariat Khas Tuntutan Sulu, dalam satu kenyataan hari ini berkata ini termasuk mengambil tindakan terhadap mana-mana rakyat Malaysia yang didapati memberikan sokongan material, secara langsung atau tidak langsung, kepada pihak yang menuntut atau kepada mana-mana pihak bersekutu dalam timbang tara terhadap Malaysia.

“Kerajaan Malaysia tidak akan teragak-agak untuk membela mana-mana pegawai awam Malaysia yang melaksanakan tugas mereka dengan betul, termasuk Peguam Negara, dalam hal ini,” katanya.

Menurut sekretariat itu, mahkamah Perancis akan memutuskan esok sama ada sama ada sebahagian award yang dituntut oleh kumpulan itu terhadap Malaysia akan dikuatkuasakan.

Pada 3 Jun, kerajaan Malaysia menafikan sepenuhnya dan tanpa had segala dakwaan dalam surat yang dihantar oleh Paul H. Cohen, peguam kepada pihak yang mendakwa sebagai waris Sultan Jamalul Kiram II (penuntut Kumpulan Sulu), kepada Jabatan Peguam Negara (AGC).

Surat bertarikh 28 Mei it, diterima AGC pada hari berikutnya.

Menurut AGC, surat itu menuntut kerajaan membuat bayaran segera, sebelum 2 Jun lalu, bagi award final yang dikatakan berjumlah AS$16.412 bilion (termasuk 10 peratus faedah) bersama-sama AS$3,502,394.24 bagi bayaran peguam dan ahli pakar serta AS$4,026,592.64 bagi kos timbang tara.

Memandangkan prosiding perundangan masih berjalan, AGC berkata adalah melampau bagi penuntut membuat tuntutan bayaran bagi award final yang dikatakan itu.

AGC berkata kesemua dakwaan Cohen dalam surat itu sama sekali tidak benar dan jelas mengetepikan fakta sebenar tuntutan (oleh penuntut) yang tidak dapat disangkal lagi akan mewujudkan rekod bertulis bagi perkara yang tidak benar, bertujuan untuk digunakan terhadap Malaysia. – Bernama

See author's posts


10 MAUT ICU TERBAKAR

BUCHAREST: Sepuluh pesakit Covid-19 maut, manakala yang lain berada dalam keadaan kritikal selepas sebuah unit rawatan rapi (ICU) di timur laut Romania terbakar, semalam, kata jurucakap hospital terbabit.

Api menjilat ICU di hospital terletak di bandar Piatra Neamt pada awal petang itu berjaya dikawal dalam tempoh sejam oleh pasukan perkhidmatan kecemasan.

“Sepuluh mangsa disahkan terkorban dan tujuh lagi dalam keadaan kritikal, termasuk seorang doktor,” kata jurucakap hospital itu, Irina Popa.

Lapan mangsa terbabit mati dalam kebakaran, manakala dua disahkan meninggal dunia selepas diselamatkan.

Pasukan perkhidmatan kecemasan pula memaklumkan, doktor bertugas yang cuba menyelamatkan mangsa turut melecur hingga 80 peratus daripada badannya.

Punca kejadian masih belum jelas dan pendakwa raya sudah membuka siasatan berhubung tragedi itu.

Kementerian Kesihatan tidak menolak kemungkinan insiden berkenaan tercetus akibat litar pintas.

Susulan itu, pihak berkuasa tempatan membuka sebuah pusat krisis, manakala Menteri Kesihatan, Nelu Tataru, dijangka melawat lokasi kejadian.

Romania yang mengalami peningkatan kes Covid-19 dan kemasukan pesakit ke hospital, melaporkan 129 kematian baharu akibat wabak itu, semalam, menjadikan jumlahnya kini mencecah 8,813 korban.

Negara berpenduduk 19 juta penduduk ini adalah antara anggota termiskin dalam Kesatuan Eropah, dan tidak memiliki kelengkapan kesihatan diperlukan untuk menangani lonjakan bilangan pesakit di hospital.

Sistem kesihatannya sudah lama dan berdepan masalah kekurangan doktor yang kritikal, terutama di bandar kecil.

Kejadian semalam adalah kebakaran maut paling teruk di Romania sejak Oktober 2015. – AFP

See author's posts


Pertembungan Sarawak United FC, Kuching City FC

SELEPAS dua musim menyepi, saingan Piala Presiden dan Piala Belia 2022 kini kembali beraksi bermula pada 23 Februari ini.

Pada sesi undian bagi saingan Piala Presiden 2022 yang dijalankan semalam, Sarawak United FC dan Kuching City FC diundi bersama dalam Kumpulan C bersama pasukan UITM FC, Kuala Lumpur City, Sri Pahang FC, dan Sabah FC.

Manakala Kumpulan A dianggotai oleh pasukan Perak FC, Penang FC, Kelantan United FC, Perlis United FC, Kelantan FC, Kedah Darul Aman FC dan Akademi Mokhtar Dahari.

Kumpulan B pula iaitu Melaka United FC, Negeri Sembilan FC, Johor Darul Takzim lll, Terengganu FC IIl, PJ City FC, Selangor FC dan PDRM FC.

Bagi saingan Piala Belia 2022, skuad Sarawak United dan Kuching City FC juga diletakkan Kumpulan C bersama PJ City FC, PDRM FC, Sri Pahang FC dan Sabah FC.

Kumpulan A iaitu Perlis United FC, Kedah Darul Aman FC, Perak FC, Penang FC, Kelantan United FC, Kelantan FC dan Terengganu FC IV.

Kumpulan B iaitu Melaka United FC, Johor Darul Takzim lV, Negeri Sembilan FC, Akademi Mokhtar Dahari, Selangor FC, UITM FC dan Kuala Lumpur City.

Majlis undian tersebut berlangsung pada penutup Taklimat Pasukan Piala Presiden dan Piala Belia 2022 selama dua hari bermula pagi semalam yang dirasmikan oleh Naib Presiden FAM, Mohd Firdaus Mohamed selaku Pengerusi Jawatankuasa Pertandingan Persatuan Bola Sepak Malaysia (FAM).

Bagi kedua-dua pertandingan ini, 20 pasukan dibahagi kepada tiga kumpulan iaitu Kumpulan A (Zon Utara) dianggotai tujuh pasukan dari Zon Utara dan Timur, Kumpulan B (Zon Selatan) dengan tujuh pasukan dari Zon Selatan, Timur dan Tengah manakala Kumpulan C (Zon Tengah) dengan enam pasukan dari Zon Tengah, Timur dan Borneo.

Saingan peringkat kumpulan akan berlangsung secara home dan away dari 23 Februari hingga 13 Julai 2022 bagi Piala Belia dan dari 24 Februari hingga 14 Julai 2022 bagi Piala Presiden dengan lapan pasukan terbaik iaitu dua pasukan teratas setiap kumpulan dan dua pasukan tempat ketiga terbaik kumpulan akan layak ke suku Akhir.

Undian untuk menentukan susunan kedudukan pasukan bagi perlawanan peringkat kalah mati bagi kedua-dua pertandingan turut diadakan dengan saingan peringkat kalah mati, suku akhir, separuh akhir dan Final akan dijalankan secara home dan away bermula 24 Julai hingga 11 September 2022.

Wakil setiap pasukan bertanding terdiri daripada pengurus dan koordinator pasukan telah diberikan taklimat berkaitan kalendar dan peraturan pertandingan, undang-undang permainan, sistem pendaftaran pemain dan pegawai, pemasaran, media, tatatertib dan status pemain serta perubatan.

Oleh ADI SAFARMAN

See author's posts


Perancang kejutan semakin dapat perhatian

TEKUN membuat dekorasi untuk pelanggannya.

PERKHIDMATAN peniagaan perancang kejutan atau Surprise Delivery semakin mendapat perhatian apabila pengusaha kembali menerima tempahan pelanggan yang ingin membuat kejutan.

Bercakap kepada Utusan Sarawak, usahawan Intan Diamondtinna Suprise Delivery, Hanisah Rosedi, 47, berkata, beliau telah menceburi perniagaan ini sejak tujuh tahun lalu namun terjejas teruk pada masa Perintah Kawalan Pergerakan (PKP) namun tidak mematahkan semangatnya untuk terus bertahan.

Bagaimanapun katanya, sejak kebelakangan ini, perkhidmatan penghantaran hadiah secara mengejut itu kembali rancak dengan sehari sekurang-kurangnya 10 atau lebih 40 tempahan sebulan.

Tambah Hanisah harga yang ditawarkan adalah bermula serendah RM50 sehingga mencecah ratusan ringgit bergantung pada jenis tempahan dengan penghantaran sekitar Bintangor dan Sarikei.

Idea beliau mewujudkan perkhidmatan ‘surprise delivery’ ini berkembang sejak seorang rakan yang nak cari seseorang untuk molah kejutan untuk sambutan hari jadi teman wanitanya maka bermula minat untuk menceburi bidang perniagaan ini serta melihat ramai orang yang gembira dan sedikit sebanyak dapat menjana pendapatan keluarga.

“Perkhidmatan penghantaran menjadi lebih popular dengan adanya Instagram dan Facebook sejak beberapa tahun lalu.

“Kita menyediakan jambangan, coklat, bunga, duit, buah-buahan, kad ucapan, belon dan pelbagai barangan lain dengan dekorasi yang menarik serta kualiti lebih moden dan elegan.

“Perkhidmatan penghantaran hadiah secara mengejut akan bertambah sekiranya terdapat hari istimewa dalam bulan tertentu seperti Hari Ibu, Hari Guru dan sebagainya,”Katanya.

Tambahnya pada masa sekarang beliau menghadapi cabaran baru kerana harga barang semakin naik serta mahal dan pelanggan memohon decorasi yang agak mencabar dan memerlukan kreativiti yang tinggi.

Oleh SURIYANI MOLYADI

See author's posts


Lebih 1,000 dipindahkan Banjir di Jakarta

JAKARTA: Banjir teruk yang berpunca daripada musim monsun yang melanda Jakarta pada Sabtu memaksa lebih 1,000 orang meninggalkan kediaman mereka, sementara agensi meteorologi memberi amaran situasi itu kekal hingga minggu depan.

AFP melaporkan, 1,380 penduduk di selatan dan timur Jakarta dipindahkan selepas paras banjir naik sehingga 1.8 meter tinggi di beberapa kawasan, ujar Ketua Agensi Mitigasi Bencana Jakarta, Sabdo Kurnianto.

Bagaimanapun, tiada kes kehilangan nyawa yang dilaporkan.

Ramai pengguna media sosial memuat naik gambar dan video ke akaun masing-masing, yang menunjukkan penduduk tempatan meredah air bah berlumpur, selain kenderaan-kenderaan yang hampir tenggelam sepenuhnya.

“200 kejiranan terjejas, menurut data terkini. Hujan sudah berhenti, namun air bah dari kawasan lain masih menjejaskan Jakarta.

“Harap-harap banjir ini tidak sapai ke pusat kota dana apabila surut nanti, penduduk boleh kembali ke kediaman masing-masing,” ujar Gabenor Jakarta Anies Baswedan kepada media tempatan pada Sabtu, sambil menambah, lebih 20 pusat pemindahan sementara telah dibuka di seluruh ibu negara Indonesia itu.

Bencana banjir itu hadir ketika Indonesia masih bergelut dengan kes jangkitan dan kematian yang tinggi akibat Covid-19, selain cabaran ekonomi.

“Ini tempoh kriikal yang kita perlu bersedia. Jakarta dan pinggirannya masih dalam musim hujan lebat yang dijangka berterusan sehingga penghujung Februari atau awal Mac,” ujar Ketua BMKG, Dwikorita Karnawati.

Menurut pihak BMKG, Jakarta dalam tempoh berwaspada untuk sekurang-kurangnya empat hari mendatang, dengan data daripada agensi itu menunjukkan hujan lebat selama 24 jam di Pasar Minggu, selatan Jakarta mencatat bacaan 226 milimeter sejak Jumaat.-AFP

See author's posts


Peranak Bintulu 100 pesen udah divaksin

BINTULU: Program Imunisasyen Covid-19 Kebangsaan Bagi Menua Bintulu udah mujur diatur sereta udah bulih taga mensia mayuh ke patut nyereta program nya.

Chairman Komiti Nyaga Penusah Nyenyit Pelilih Menua (JPBB) Bintulu Jack Aman Luat madahka, nya nitihka rikut rasmi ari Opis Pengerai Nengeri Sarawak (JKNS).

“Nitihka rikut baka ke udah dipansutka, mensia mayuh ke patut nerima vaksin Covid-19 ba Bagi Menua Bintulu bisi 188,800 iku.

“Ari penyampau nya, sida ke udah nerima vaksin keterubah bisi 195,405 tauka 103.5 pesen,” ku iya.

Iya mansutka jaku munyi nya maya aum media kena Hari Satu ke udah.

Ku iya, Bintulu diatu udah bulih penyampau lebih ari ke ditaga laban bisi sekeda penerima ari bagi menua bukai nerima vaksin ba bagi menua nya.

Iya mega madahka, nya nyengkaum pengereja sektor minyak enggau gas ke nerima vaksin ba platform minyak.

Taja pia ku iya, enti nitihha penyampau nya Bintulu iya ke bendar udah bulih 100 pesen divakasinasyen.

“Mayuh PPV Mensia Mayuh kelimpah ari PPV Dewan Sukan BDA Kidurong ditutup pengudah penyampau imunisasyen Covid-19 udah bulih taga baka ke udah ditetapka.

“Kami mega udah madahka perambu deka nutup PPV Dewan Sri Kenyalang enggau Dinner World,” ku iya.

Kelimpah ari nya ku iya, PPV Balai Raya Sebauh mega udah ditutup tiga hari ke udah sereta PPV Dewan Sukan Tatau mega deka ditutup kena 25 Ogos tu.

Sama bisi enggau Pemesai Pelilih Bintulu Mohammad Dino Ahmid, Pemesai Pengerai  Bintulu Dr Melvin Chung, Kepala Polis Pelilih Bintulu Supritenden Zulkifli Suhaili enggau Pemesai Epidemiologi Opis Pengerai Bagi Menua Bintulu Dr. Azlan Arif

See author's posts


TPN lancar projek perintis secara maya

KUALA LUMPUR: Tourism Productivity Nexus (TPN), yang disokong oleh Perbadanan Produktiviti Malaysia (MPC) telah melancarkan projek perintis untuk Malaysia Virtual Experience (MyVXp).

MyVXp adalah pakej pengalaman dalam talian yang menampilkan tarikan, destinasi dan produk pelancongan di Malaysia, ia adalah kebiasaan baharu dalam pelancongan, pengembaraan secara maya dan pelancong maya.

“Model ini juga dijangka dapat menjadi salah satu alat pemasaran untuk meningkatkan tarikan pelancong dan desitinasi sebaik sahaja aktiviti pelancongan mula meningkat,” katanya dalam satu kenyataan semalam.

Dalam merealisasikan inisiatif ini, TPN dan MPC telah mengenalpasti model perniagaan menampilkan kegiatan utama, sumber, perkongsian, kos, cadangan nilai, hubungan pelanggan, saluran, pelan pemasaran, cara pembayaran dan aliran pendapatan.

Ketua Pengarah MPC, Datuk Abdul Latif Abu Seman mengatakan, model itu sesuai dengan usaha MPC dalam memanfaatkan teknologi untuk menjadi pemangkin pertumbuhan produktiviti ketika Perintah Kawalan Pergerakan Bersyarat (PKPB) masih berkuat kuasa kerana pandemik Covid-19.

“Sejak pelaksanaan PKP, MPC telah berusaha menggunakan teknologi dan digitalisasi untuk meningkatkan produktiviti industri,” katanya.

Sementara itu, Ketua TPN, Uzaidi Udanis berkata, MyVXp adalah tempat pengujian untuk produk pelancongan, segmen pasaran dan strategi pemasaran, disesuaikan dengan keadaan ketika ini.

Beliau berkata, MyVXp akan membantu para penggiat industri menerapkan kebiasaan baharu dalam industri pelancongan, meningkatkan kemampuan dan kebolehan mereka dan memberi pilihan kepada masyarakat untuk mengembara ke destinasi dan tempat menarik secara maya. – Bernama

See author's posts


Kaedah inokulasi teknik paku buluh, titisan tingkatkan hasil gaharu

JASIN: Kementerian Perusahaan Perladangan dan Komoditi (KPPK) mencadangkan pengusaha pokok karas di negara ini menggunakan kaedah inokulasi sistem paku buluh (bamboo stick) dan titisan bagi penghasilan gaharu yang lebih optimum, kos efektif dan berkualiti terbaik.

Menteri berkenaan Datuk Dr. Mohd Khairuddin Aman Razali berkata, kajian bagi kaedah itu dijalankan ke atas 100 pokok karas oleh dua penyelidik dengan peruntukan berjumlah RM100,000 di Ladang Karas, Empangan Jus, Jasin pada November 2017.

Beliau berkata, kajian tersebut dilakukan oleh Lembaga Perindustrian Kayu Malaysia (MTIB) dengan kerjasama Unit Perancang Ekonomi Negeri Melaka untuk mendapatkan hasil yang komprehensif bagi menghasilkan gaharu dan pati minyak gaharu (PMG).

“Menerusi kaedah inokulasi sistem paku buluh dan titisan, penghasilan gaharu teras secara purata adalah lima kilogram bagi setiap pokok dengan nilai jualan pasaran RM800 sekilogram. Kita harap sistem ini dapat dimanfaatkan usahawan gaharu di negara ini.

“Ini kerana kajian yang dilakukan menunjukkan ia adalah kaedah inokulasi terbaik berbanding kaedah lain seperti alat dorongan langsung menggunakan ‘chemjet’, sistem beg titisan dan botol dorongan,” katanya kepada pemberita selepas melawat Ladang Karas di sini, semalam.

Mengulas selanjutnya, beliau berkata hasil kajian itu akan menjadi penanda aras dan rujukan kepada MTIB dan KPPK untuk memohon peruntukan Projek Bantuan Inokulasi menerusi Rancangan Malaysia ke-12 pada Januari tahun depan.

Katanya, setakat ini belum ada bantuan khas inokulasi yang diperuntukkan kerajaan bagi membantu pengusaha gaharu memajukan industri eksport gaharu secara lebih meluas.

Mohd Khairuddin berkata, kursus dan bimbingan bagi memperkenal serta memberi pendedahan berkaitan kaedah inokulasi sistem paku buluh dan titisan kepada pengusaha pokok karas akan dilakukan dalam masa terdekat.

Beliau berkata setakat ini, jumlah pengeksport dan pengimport gaharu yang berdaftar dengan MTIB adalah 13 syarikat, 22 syarikat atau individu direkodkan sebagai pengeluar PMG, manakala lebih 50 syarikat dikenal pasti sebagai pengusaha produk gaharu.

Katanya, hanya 2.3 juta pokok karas yang berdaftar di bawah MTIB dan secara keseluruhan, terdapat  10 juta pokok karas ditanam di seluruh negara.

“Pengusaha yang telah menanam pokok karas diharap segera mendaftarkan pokok tersebut dengan MTIB kerana tanpa pendaftaran, pokok berkenaan tidak ada surat beranak kerana ia penting untuk tujuan pemotongan dan mengambil hasilnya,” katanya.- Bernama

See author's posts


CARI BAKAT PEMAIN

SEBANYAK RM431 ribu telah diperuntukkan bagi menaik taraf empat gelanggang tenis di Sekolah Menengah Kebangsaan (SMK) Tabuan Jaya sebagai persiapan melatih dan mencari bakat pemain tenis di negeri ini.

SMK Tabuan Jaya merupakan satu-satunya Sekolah Sukan Sarawak yang terdapat di negeri ini.

Menteri Muda Belia dan Sukan Datuk Snowdan Lawan berkata antara yang dinaik taraf ialah lampu, pagar, lantai gelanggang dan sebagainya.

“Empat gelanggang tenis yang akan dinaik taraf mengikut standard antarabangsa.

“Apabila kita sudah mendapat kelulusan dari Kementerian Pelajaran Malaysia (KPM), kita terus bergerak dan projek ini akan mengambil masa tiga bulan untuk disiapkan dan kos keseluruhannya adalah RM431 ribu,” jelasnya.

Beliau berkata demikian kepada media pada Majlis Penyerahan Tapak Projek mengenai cadangan naik taraf dan penurapan semula empat gelanggang tenis di SMK Tabuan Jaya, semalam.

Mengulas lanjut, Snowdan berkata gelanggang tenis ini kelak akan digunakan sebagai hub zon selatan bagi mencungkil dan mencari bakat pemain tenis.

Menurutnya untuk zon selatan setakat ini, Sarawak Lawn Tennis Association (SLTA)  telah mempunyai 18 pemain tenis yang dilatih yang mana enam daripada mereka adalah dari kawasan Balai Ringin sekali gus menunjukkan atlet luar bandar juga berminat dalam bidang sukan berkenaan.

“Jika dilihat sukan tenis juga dapat menarik minat atlet di luar bandar, jadi saya rasa amat bangga dan ini merupakan satu pencapaian kerana sukan ini seperti tenpin boling juga.

“Bagaimanapun, kita memerlukan hub ini untuk mencari bakat dan pada masa sama SLTA menawarkan bantuan mencari bakat dan menggunakan tempat ini.

“Oleh sebab itu, kita memerlukan tempat ini dinaik taraf segera,” katanya lagi.

Sementara itu, Presiden Sarawak Lawn Tennis Association (SLTA) Dato Patrick Liew berkata, objektif utama persatuan adalah mempromosikan tenis sebagai sukan selain membantu atlet pelajar luar bandar dengan peluang mengambil bahagian dalam sesi akademik dan latihan tenis.

“Sejak 2015, kita berkerjasama dengan sekolah sukan dan telah melahirkan ramai pemain yang mewakili negeri pada Sukan Malaysia (SUKMA) selain membantu mereka melanjutkan pelajaran.

“Justeru, pada masa ini dua pelajar telah diterima masuk ke Institut Pengajian Tinggi (IPT). Kita dapat merasakan bahawa sukan tenis adalah sebagai platform yang dapat memberi peluang kepada pelajar luar bandar didedahkan kepada pendidikan,” katanya.

Sehubungan itu, beliau berharap agar lebih ramai pelajar cemerlang dalam sukan dan juga berjaya dalam pelajaran mereka.

Turut hadir Presiden Perbadanan Sukan Sarawak (SSC) Dr Ong Kong Swee dan Pengarah Casumi Sports & Equipment Sdn Bhd Chai Poh Fatt.

Oleh JEAKQLEYN YACHO

See author's posts


Saarani angkat sumpah jawatan MB Perak ke-14

KUALA KANGSAR: Ahli Dewan Undangan Negeri (ADUN) Kota Tampan Datuk Saarani Mohamad mengangkat sumpah jawatan sebagai Menteri Besar Perak Ke-14 di hadapan Sultan Perak, Sultan Nazrin Shah pada 11.20 pagi semalam.

Terdahulu, Saarani, 59, menerima watikah pelantikan daripada Sultan Nazrin sebelum mengangkat sumpah di hadapan baginda pada Istiadat Kurniaan Tauliah Lantikan dan Mengangkat Sumpah Jawatan Menteri Besar Perak di Istana Iskandariah, di sini.

Selepas mengangkat sumpah jawatan sebagai Menteri Besar Perak, Saarani yang juga Pengerusi Badan Perhubungan UMNO Negeri kemudian mengangkat sumpah sebagai Ahli Dewan Negara Perak juga di hadapan Sultan Nazrin.

Beliau kemudian menandatangani surat pelantikan dengan disaksikan Hakim Utama Mahkamah Tinggi Ipoh Datuk Hisham Hashim dan Setiausaha Kerajaan Negeri Datuk Suaidi Abdul Rahim.

Berangkat sama, Raja Muda Perak Raja Jaafar Raja Muda Musa dan Raja Dihilir Perak Raja Iskandar Dzulkarnain Sultan Idris Shah.

Sultan Nazrin telah memberi perkenan pelantikan Saarani berpandukan Perkara 16 Fasal 2 (a) Undang-Undang Tubuh Kerajaan Perak setelah pada timbangan baginda ADUN Kota Tampan itu boleh mendapat kepercayaan sebahagian besar Ahli Dewan Undangan Negeri (ADUN).

Pelantikan Saarani adalah susulan peletakan jawatan Datuk Seri Ahmad Faizal Azumu yang juga ADUN Chenderiang pada 5 Disember lalu selepas beliau gagal mendapat sokongan menerusi usul ‘keyakinan majoriti ahli Dewan terhadap menteri besar’ sehari sebelum itu.

Menerusi usul itu yang dibawa oleh Datuk Abd Manap Hashim (BN-Pengkalan Baru) pada persidangan Dewan Undangan Negeri (DUN) Jumaat lalu, Ahmad Faizal hanya mendapat 10 undi sokongan berbanding 48 menentang manakala satu berkecuali. – Bernama

See author's posts


Peraturan PKP4 terbatal

PUTRAJAYA: Peraturan-peraturan di bawah Perintah Kawalan Pergerakan fasa empat (PKP4) sebelum ini terbatal dengan bermulanya PKP Bersyarat (PKPB) semalam sebagai PKP fasa lima (PKP5), kata Menteri Kanan (Kluster Keselamatan) Datuk Seri Ismail Sabri Yaakob.

Justeru itu, katanya semua pihak perlu mematuhi peraturan di bawah PKP5.

“Jika ada pihak tertentu yang masih mahu mengikut peraturan PKP4, ia adalah salah, kerana ia telah pun diganti dengan peraturan baharu PKP5.

“Sekarang semua negeri tertakluk pada PKP5, saya harap mereka (di peringkat negeri) sedar perkara ini, perlu patuh kepada PKP5 ini,” katanya pada sidang media perkembangan PKP di sini semalam.

Pelaksanaan PKPB atau PKP5 yang bermula semalam  menyaksikan hampir kesemua sektor ekonomi dan sosial dibuka semula.

PKPB juga membolehkan empat individu serumah dan sekeluarga dalam satu kenderaan untuk keluar bagi tujuan keperluan penting berbanding hanya dua orang dalam PKP4.

Sementara itu, Ismail Sabri berkata Akta Pencegahan dan Pengawalan Penyakit Berjangkit 1988 (Akta 342) tetap terpakai dalam PKP5 dan hukuman kepada yang ingkar akan tetap dikenakan seperti PKP sebelumnya.

“Akta tetap sama. Hukuman kepada yang ingkar ialah kompaun tak lebih RM1,000, penjara tidak lebih enam bulan, atau kedua-duanya sekali dan perniagaan yang tidak mengikuti SOP yang ditetapkan, premis mereka boleh ditutup,” katanya.

Ismail Sabri berkata orang ramai yang nampak dengan jelas pengingkaran pematuhan prosedur operasi standard di bawah PKPB boleh membuat laporan di balai polis berdekatan dan pejabat pihak berkuasa tempatan seperti majlis daerah, majlis perbandaran dan lain-lain.

Jelasnya cara lain untuk membuat aduan ialah melalui hotline Majlis Keselamatan Negara (MKN) di nombor 03-88882010 ataupun melalui myGCC 03-80008000 yang beroperasi 24 jam.   “Jika aduan yang ingin disampaikan ialah mengenai kementerian tertentu, boleh terus laporkan kepada kementerian-kementerian yang berkaitan,” katanya lagi.

Ismail Sabri menambah beliau percaya ramai yang akan membantu kerajaan dalam memastikan semua pihak mengutamakan pematuhan SOP.

”Kalau boleh ambil gambar. Kalau ambil video lagi bagus. Lebih terbukti apa yang dilaporkan. Saya menyeru kepada semua rakyat Malaysia untuk sama-sama membantu kerajaan memastikan pematuhan SOP di bawah PKPB,” katanya lagi.

Mengulas mengenai jadual pergerakan rentas negeri dari kampung halaman bermula Khamis hingga Ahad ini,  katanya mana-mana individu yang terlepas pada tempoh tarikh yang ditetapkan itu perlu melaporkan atau mendapat kebenaran daripada pihak polis untuk pergerakan mereka.

“Sebelum ini sudah ada yang merentas negeri perlu mendapatkan kelulusan daripada pihak polis. Selepas daripada tarikh yang ditetapkan itu, bergantung kepada pihak polis untuk membenarkan pergerakan.

Kami telah memberi pengecualian selama empat hari itu, jadi seboleh-bolehnya gunakanlah tempoh empat hari itu untuk kembali ke tempat kerja ataupun sebaliknya,” katanya.  Mengulas lanjut, Ismail Sabri berkata tidak ada lagi syarat pergerakan dalam radius 10 km sepanjang tempoh berkuatkuasanya PKPB, namun pergerakan rentas negeri masih tidak dibenarkan.

Dalam perkembangan lain, Ismail Sabri berkata semalam Polis Diraja Malaysia dan Angkatan Tentera Malaysia telah menahan 401 individu ingkar PKP,  yang merangkumi 331 individu direman dan 70 individu dijamin polis.

Katanya jumlah tangkapan kumulatif ingkar PKP setakat semalam adalah seramai 24,081 individu.

Tambahnya, setakat hari ini, sebanyak 244 pusat kuarantin telah beroperasi di mana 18,218 individu sedang menjalani proses kuarantin wajib dan semalam seramai 265 rakyat Malaysia telah pulang ke tanah air dan telah dikuarantin wajib.- Bernama

See author's posts


Md Rayhan akan diusir dari Malaysia

KUALA LUMPUR: Lelaki warga Bangladesh dikenali Md Rayhan Kabir yang muncul dalam sebuah dokumentari Al Jazeera akan diusir keluar dan disenarai hitam daripada memasuki Malaysia untuk selama-lamanya.

Ketua Pengarah Jabatan Imigresen Datuk Khairul Dzaimee Daud berkata, tindakan itu diambil setelah individu yang dikehendaki oleh agensi terbabit berjaya ditahan petang Jumaat lepas.

“Kejayaan ini adalah hasil daripada risikan dan buruan berterusan selama dua minggu.

“Saya mengucapkan tahniah kepada pegawai-pegawai terlibat atas usaha dan komitmen mereka,” katanya dalam satu kenyataan semalam.

Beliau berkata, Md Rayhan telah ditahan oleh sepasukan Pegawai Imigresen daripada Unit Risikan Operasi Jabatan Imigresen Putrajaya kira-kira 5.45 petang di Setapak di sini.

Jabatan Imigresen sebelum ini memohon bantuan orang awam menjejaki individu berkenaan yang alamat terakhirnya di Sirhan Legacy Sdn Bhd B-7-9, Menara Uncang Emas, di Jalan Loke Yew Kuala Lumpur, bagi membantu siasatan mengikut Akta Imigresen 1959/63.

Sebelum ini, media melaporkan Rayhan telah membuat dakwaan berhubung layanan pihak berkuasa Malaysia kepada pendatang tanpa izin, ketika negara menguatkuasakan Perintah Kawalan Pergerakan (PKP), bagi membanteras penularan Covid-19 dalam dokumentari terbitan Al Jazeera.

Susulan itu, pihak polis turut memulakan siasatan terhadap stesen penyiaran antarabangsa itu selepas penyiaran dokumentari berkenaan.

Bernama Jumaat lepas melaporkan Timbalan Pengarah (Siasatan/Perundangan) Jabatan Siasatan Jenayah Bukit Aman DCP Mior Faridalathrash Wahid yang mengesahkan penahanan itu berkata, suspek berumur 25 tahun itu diserahkan kepada pihak polis pada 6.00 petang Jumaat lepas. – Bernama

See author's posts


Pastikan nyahkuman digunakan berlesen, berteknik

KUCHING: Datuk Bandar MBKS, Datuk Wee Hong Seng menyeru syarikat-syarikat
swasta supaya memastikan perkhidmatan nyahkuman yang digunakan oleh mereka
mempunyai lesen sahih dan teknik tahu-pakai.

Wee yang mengawasi tempoh nyah kuman di Pasar Stutong kelmarin berkata
beliau ternampak di media sosial yang terdapat banyak syarikat-syarikat khidmat
nyah kuman baru disebabkan oleh Covid 19.

Bercakap kepada pemberita, Wee berkata banyak syarikat-syarikat baru ini
memberi diskaun tetapi apa yang penting, menurut beliau adalah
syarikat-syarikat ini perlu emmpunyai kemahiran di dalam bidang ini kerana
kesilapan di dalam kandungan bahan pembasmian mungkin akan memudaratkan
kesihatan kepada mereka yang terlibat.

“Ini mungkin bukan masa untuk meraih keuntungan. Mereka ini harus mematuhi
peraturan-peraturan yang sedia ada serta mempunyai pekerja-pekerja yang
bertauliah atau berkemahiran untuk memberi perkhidmatan ini. Untuk mereka yang
hanya ingin meraih keuntungan, saya harap mereka perlu berfikir sama ada mereka
benar-benar mempunyai kriteria ataupun kemampuan ini,” ulas Wee.

Khemah nyah kuman di Pasar Stutong adalah projek perintis. Wee berkata
sesetengah orang mengelak dari mengujungi khemah tersebut untuk dinyah kuman.
Beliau berkata kerajaan boleh mengambil pelbagai usaha tetapi sekiranya orang
ramai tidak bekerjasama di dalam usaha ini, maka ia tidak akan mendatangkan
apa-apa hasil.

Suhu badan akan diambil oleh kakitangan MBKS di khemah tersebut setiap
hari, kata Wee.

“Ia adalah satu pengorbanan besar dari barisan hadapan ini untuk mengekang
perebakan virus Covid 19. Orang ramai hanya perlu mematuhi langkah-langkah yang
telah ditetapkan untuk kita mengekang wabak ini,” ujar Wee.

See author's posts


Program pelancong ke Sarawak diberi ‘kebebasan’ bergerak sendiri

KUCHING: Penganjuran program Sarawak Road Trip oleh Agensi-Agensi Pengendalian Pelancongan dalam Negeri Sarawak (ASIA) disifatkan sebagai program pelancongan yang memberi ‘kebebasan’ kepada pelancong untuk meneroka lebih banyak tempat menarik di negeri ini.

Menteri Pelancongan, Industri Kreatif dan Seni Persembahan Dato Sri Abdul Karim Rahman Hamzah berkata ia adalah program pertama di Sarawak yang membolehkan pelancong membawa kenderaan sendiri untuk bergerak ke destinasi pelancongan yang telah dikenal pasti.

“Selain itu, buku panduan turut disediakan bagi memudahkan mereka berkunjung ke tempat menarik di sekitar lingkaran bandar raya.

“Saya berharap program seperti ini dapat diterima kerana ia memberi lebih kebebasan kepada pelancong untuk berkunjung mengikut masa dan keadaan mereka sendiri,” katanya.

Beliau berkata demikian pada sidang media selepas majlis perasmian program Sarawak Road Trip di Tebingan Sungai Kuching, di sini, hari ini.

Sementara itu, katanya pihak berkuasa tempatan (PBT) di kawasan luar bandar juga perlu memastikan semua papan tanda adalah dalam keadaan baik bagi memudahkan pelancong mencari destinasi dan tiba di tempat yang betul.

“Bagi mereka (PBT) mungkin ia (papan tanda) tidak begitu penting kerana mereka sudah terbiasa dengan tempat tersebut, namun bagi pengunjung pastinya mereka memerlukan papan tanda yang baik atau mereka akan tersesat,” katanya.

Dalam perkembangan sama, Abdul Karim berharap rangkaian internet di Sarawak dapat dinaik taraf bagi membolehkan pengembara di Sarawak menggunakan aplikasi navigasi seperti Waze dan GPS dengan lebih tepat.

Katanya, beberapa kawasan di negeri ini terutama kawasan pedalaman tidak mempunyai capaian internet yang baik hingga menyukarkan pelancong amnya untuk menggunakan aplikasi navigasi.

“Selain itu, pelancong juga memerlukan capaian internet yang baik untuk mencari maklumat mengenai tarikan spesifik di setiap destinasi pelancongan,” katanya.

Hadir sama, Setiausaha Tetap Kementerian Pelancongan, Industri Kreatif dan Seni Persembahan Datu Hii Chang Kee, Pengerusi ASIA Philip Yong dan Ketua Pegawai Eksekutif STB, Sharzede Salleh Askor.

Oleh RYNNA SHA’ERRA

See author's posts


PNK Kabong berkunjung ke rumah nelayan

ADI SAFARMAN

KABONG: Pihak pengurusan Persatuan Nelayan Kawasan (PNK) Kabong mengambil langkah proaktif dengan berkunjung ke rumah para nelayan dan peraih ikan bagi membantu golongan itu dalam urusan pemasaran. Kunjungan berkenan dilakukan berikutan berlakunya masalah lambakan ikan di Kabong lantaran pengkuatkuasaan Perintah Kawalan Pergerakan (PKP) Covid-19 yang memasuki fasa ketiga kini.

Pengerusi PNK Kabong, Darmizan Daud memberitahu semasa kunjungan ke rumah nelayan dan peraih terlibat ianya turut disertai Pengurus PNK Kabong, Sahariya Tahot dan Pembantu Ehwal Ekonomi PNK Kabong, Abdah Kadren.

“Ikan pada masa ini banyak tapi pembeli kurang kerana PKP. Semasa kunjungan pihak kami berbincang bagi mencari pendekatan terbaik terutama cara bagi urusan pemasaran ikan.

“Setelah ada kata sepakat hasil perbincangan maka pihak PNK telah mengambil pendekatan membeli semua ikan dari nelayan dan akan dihantar ke Persatuan Nelayan Sarawak (Penesa) untuk jualan terus bermula hari khamis.

“Pembelian awal terhadap hasil tangkapan nelayan akan terus dibuat hari ini untuk dikumpul terlebih dahulu dan akan disimpan di PNK Kabong sebelum dihantar ke Penesa selepas itu,” ujarnya.

Justeru Darmizan berharap para nelayan lain yang tidak dapat ditemui dalam kunjungan hari ini akan ambil maklum tentang perkara ini.

Para nelayan katanya tidak perlu risau dan boleh terus turun ke laut menangkap ikan kerana pihak PNK akan mengambil hasil tangkapan mereka nanti.

See author's posts


Perintah berkurung darurat di Kashmir

SRINAGAR: Perintah berkurung diisytihar di seluruh Kashmir semalam, sebagai langkah berjaga-jaga menjelang ulang tahun pertama keputusan India melucutkan status separa autonomi wilayah itu.

Seorang pegawai kanan polis berkata, perintah itu berkuasa serta-merta dan berterusan sehingga hari ini (esok) merangkumi keseluruhan bandar utama Srinagar, berdasarkan perintah kerajaan.

“Perintah berkurung penuh akan dikuat kuasa di semua daerah di Kashmir,” katanya kepada AFP.

Perintah berkurung sepenuhnya bermakna hanya orang ramai yang mempunyai pas rasmi saja dibenarkan untuk keluar, lazimnya dikhususkan untuk perkhidmatan penting seperti polis dan profesional perubatan.

Penguatkuasaan ketat di wilayah pergunungan Himalaya yang sememangnya banyak sekatan itu bertujuan mengurangkan penyebaran Covid-19 selepas jangkitan melonjak walaupun selepas kegiatan ekonomi dan pergerakan awam dihadkan.

Berdasarkan satu lagi arahan kerajaan, perintah berkurung bagi mengawal pandemik Covid-19 akan dilanjutkan sehingga 8 Ogos ini.

Kenderaan polis yang lengkap dengan pembesar suara dilihat melakukan rondaan di seluruh Srinagar pada waktu malam, mengarahkan penduduk supaya kekal berada dalam rumah untuk tempoh dua hari.

Perintah berkurung itu dilakukan menjelang tarikh 5 Ogos, yang digelar sebagai ‘hari hitam’ berikutan rasa tidak puas hati penduduk Kashmir yang majoriti beragama Islam, terhadap kerajaan India.

Beberapa tindakan yang disifatkan mencabul hak penduduk Kashmir seperti membenarkan orang luar membeli tanah di wilayah itu, dibantah hebat.

Konflik di Kashmir sudah berlarutan sejak lebih tiga dekad lalu sehingga kini sudah meragut ribuan nyawa, kebanyakannya orang awam. – AFP

See author's posts


Sarawak berpotensi jadi destinasi ekopelancongan utama

KUCHING: Lembaga Pelancongan Sarawak (STB) dengan kerjasama Pasukan Sains China Paleo Diary akan mewujudkan pelan hala tuju Sarawak dalam usaha menjadikan negeri ini sebagai destinasi ekopelancongan utama di negara ini.Ketua Pengarah Pasukan Sains China Paleo Diary, Chen Rui berkata, Sarawak adalah antara lokasi yang paling sesuai untuk menjalankan penyelidikan dan pembangunan dari sudut biodiversiti dan ekologi.Katanya, melalui kerjasama Lembaga Pelancongan Sarawak (STB), beliau telah mengetuai Paleo Diary Eco-Scientist Club dari Beijing yang terdiri daripada sekumpulan saintis terkemuka China datang ke Sarawak untuk menjalankan kajian sekali gus mewujudkan pelan hala tuju Sarawak dari segi ekopelancongan.“Oleh itu, kali ini melalui kerjasama STB, kami datang ke sini untuk menjalankan kajian.“Fokus utama kajian adalah untuk mewujudkan pelan hala tuju Sarawak yang melibatkan ekopelancongan dan saya berharap bahawa pelan hala tuju ini boleh menjadikan Malaysia sebagai ‘visual hammer’ untuk China.“Apabila bercakap mengenai Malaysia, rakyat China hanya memikirkan Menara Berkembar dan bangunan terkenal lain tetapi kini mereka akan memikirkan orang utan dan haiwan lain di Malaysia,” katanya.Beliau berkata demikian dalam sidang media di pejabat STB, Plaza Aurora di sini, hari ini.Chen Rui menambah, sejak ketibaan ke Sarawak pada 22 Mac lepas, pihaknya telah melawat ke taman eko seperti Pusat Hidupan Liar Semenggoh, Pusat Hidupan Liar Matang, Taman Negara Kubah, Taman Negara Gading dan tempat yang lain untuk menjalankan kajian mereka.Tambahnya lagi, Kelab Paleo Diary berhasrat untuk membawa kepelbagaian sumber biologi dan ekologi dari Malaysia bagi kanak-kanak dan rakyat di China.Dalam masa sama, beliau berpendapat bahawa terdapat keperluan untuk pembangunan yang lebih mendalam di Sarawak dan terdapat banyak perkara yang boleh diusahakan untuk memartabatkan ekopelancongan di negeri ini.Chen Rui turut memberitahu, pihaknya berharap dapat menubuhkan pusat penyelidikan saintifik dan pusat promosi ekopelancongan di Sarawak pada masa hadapan.Dalam pada itu salah seorang ahli pasukan yang juga Ahli Botani Institut Botani, Akademi Sains China, Su Qiafan berkata kumpulan pertama pelajar dari China akan tiba pada 16 Julai di Sarawak bagi menjalankan lawatan kajian yang sama.Mengulas lanjut katanya, seorang saintis akan membawa 10 keluarga kira-kira 20 orang dalam satu kumpulan dengan melibatkan seorang kanak-kanak bersama-sama ibu bapa masing-masing.“Tetapi bergantung kepada keadaan, kita mungkin mempunyai lebih daripada seorang saintis yang akan datang ke Sarawak dan mereka akan tinggal di sini sehingga Ogos 2023.“Kami telah memilih tarikh itu kerana ia bertepatan dengan cuti musim panas dan mereka teruja untuk datang kerana kami telah menerbitkan buku tentang keajaiban Malaysia, malah buku itu disyorkan untuk pelajar sekolah rendah dan menengah.“Secara tentatif, perjalanan akan mengambil masa selama tujuh hari dan mereka akan melawat tempat-tempat seperti Taman Negara Bako, Taman Negara Kubah, Hutan Simpan Semenggoh, Santubong dan lain-lain.“Kami telah memilih tempat-tempat ini kerana masing-masing memberikan pengalaman unik dari segi biodiversiti yang disediakannya di samping setiap tempat yang kami pilih mempunyai sesuatu yang unik untuk pengunjung,” katanya.

Oleh NICKELYSON LAKUN

See author's posts


Cari dadah jumpa senapang buatan sendiri

ROMPIN: Pemeriksaan bagi mencari dadah di sebuah rumah membawa kepada penemuan selaras senapang patah buatan sendiri yang dipercayai digunakan untuk berburu secara haram.

Ketua Polis Daerah Rompin DSP Azari Miskon berkata, senapang itu ditemui di rumah yang terletak di Bukit Serok di sini jam 6.30 pagi Sabtu lalu, dipercayai milik seorang lelaki Orang Asli berusia 27 tahun.

“Kita membuat serbuan di rumah itu untuk mencari jika terdapat dadah di situ selepas rakan serumah Orang Asli itu ditahan kerana memiliki tiga bungkus dadah jenis heroin dan syabu dalam kereta pada pemeriksaan berhampiran kawasan perumahan tersebut.

“Lelaki Orang Asli yang bekerja sebagai buruh itu mengaku tuan rumah   dan berdasarkan siasatan awal, dia dipercayai membuat sendiri senapang patah itu,” katanya pada sidang media di Ibu Pejabat Polis Daerah Rompin di sini semalam.

Azari berkata, suspek yang positif amphetamine kini direman bermula Sabtu   hingga Jumaat ini, untuk membantu siasatan mengikut Seksyen 8 Akta Senjata 1960 yang membawa hukuman penjara maksimum tujuh tahun atau denda sehingga RM10,000 atau kedua-duanya, jika sabit kesalahan.

Rakan serumahnya yang berusia 34 tahun dan tidak bekerja juga   direman   bagi tempoh yang sama untuk   membantu siasatan di bawah Seksyen 39B Akta Dadah Berbahaya (ADB) 1952 yang jika sabit kesalahan, boleh dihukum mati mandatori.

Dalam   perkembangan lain, Azari berkata polis juga menahan empat individu termasuk sepasang suami isteri kerana disyaki terlibat dalam kegiatan pengedaran dadah di sekitar daerah ini dalam tempoh tiga hari bermula 1 Mei lepas.

Pasangan suami isteri berusia 32 dan 40 tahun itu ditahan di rumah mereka di Taman Selancar di sini pada Ahad, manakala dua lagi suspek lelaki berusia 28 dan 42 tahun ditahan pada Jumaat oleh pasukan polis yang melakukan tugasan pemantauan Op Covid-19.

“Semua suspek yang juga positif dadah dipercayai terlibat dalam kegiatan pengedaran sekitar daerah ini khususnya di kawasan tanah rancangan   sejak beberapa bulan lalu dengan bekalan diperoleh dari Johor,” katanya.

Azari berkata, semua heroin yang dirampas dianggarkan seberat 797.08 gram manakala syabu seberat 386.92 gram   bernilai RM97,892   boleh dibekalkan kepada 854 penagih dan semua suspek direman hingga Jumaat bagi membantu siasatan mengikut Seksyen 39B ADB 1952.

Selain itu, polis juga merampas dua buah motosikal milik dua suspek lelaki itu dan wang berjumlah RM18,542.18 daripada akaun bank semua suspek menjadikan   nilai keseluruhan rampasan sebanyak RM128,434.18. – BERNAMA

See author's posts


Whyte selar taktik kotor Fury

TYSON Fury dari Britain (kanan) berjaya mengalahkan Dillian Whyte dalam pusingan keenam dan memenangi perebutan gelaran heavyweight WBC di Stadium Wembley di barat London, Ahad lepas.• Foto AFP

DILLIAN Whyte telah menuduh Tyson Fury menggunakan taktik kotor dalam kemenangan juara heavyweight WBC itu di Wembley pada Ahad lepas.

Fury mengekalkan gelaran dunianya dengan pertarungan dihentikan  dalam pusingan keenam menentang Whyte, bintang Britain itu menamatkan pertarungan dengan upper cut  yang dahsyat.

Bagaimanapun, Whyte percaya pengadil sepatutnya menghukum Fury kerana menolaknya sebelum kepalanya terhentak ke atas kanvas.

“Saya terkejut tetapi jelas saya cuba memulihkan semula deria dan dia menolak saya sehingga terjatuh dan kepala saya terhantuk pada kanvas yang menyalahi undang-undang,” kata Whyte kepada Sky Sports, semalam.

“Ini bukan gusti, ini tinju. Saya sepatutnya diberi masa tambahan untuk pulih dan kemudian meneruskan pertarungan.

“Saya terperangkap, tidak syak lagi. Saya terperangkap oleh pukulan yang baik. Saya luka, saya cuba memulihkan deria saya dan dia dengan dua tangan menolak saya. Ia tidak seperti seorang bersenjata satu benda.

“Saya sepatutnya mempunyai masa untuk pulih, masa untuk kembali ke sudut saya, tetapi Tyson Fury terlepas dengan banyak perkara,” ujarnya.

Whyte mendakwa Fury menanduknya selepas dia mengalami luka di mata kanannya, kali pertama warga Britain itu mengalami kecederaan dalam 31 pergaduhan profesional.

“Dia terus membongkok ke tepi dan memasukkan kepala ke dalam dan sebagainya,” katanya.

“Dia menunduk dan dia meletakkan kepala, dia bertelagah dengan saya dan saya mendapat luka dan jelas pengadil mula memberitahu saya.

“Pergaduhan agak berlarutan, sehingga dia mula menumbuk bahagian belakang kepala saya. Saya mula melakukannya kepadanya dan kemudian sudutnya mula membaling air dan barangan seperti itu, yang agak gila.

“Saya terus mendapat semua kesalahan. Dia yang menahan, dia yang menanduk dan menjadi kotor dalam pertarungan ini.” – AFP

See author's posts


Ganti pengadil dengan teknologi – Djokovic

BINTANG tenis Serbia, Novak Djokovic berkata, ‘tidak ada alasan’ untuk terus menggunakan khidmat pengadil garisan dan tenis harus lebih mempercayai penggunaan teknologi.

Saingan Terbuka Perancis terus dilanda kontroversi tidak bersetuju dengan keputusan pengadil garisan, manakala ‘Hawkeye’ hanya digunakan perlawanan membabitkan kamera televisyen.

Juara Terbuka Amerika Syarikat, Dominic Thiem terlebih dulu melobi agar penganjur untuk sekurang-kurangnya umpire perlawanan boleh merujuk ‘Hawkeye’ dan Denis Shapovalov merasakan dia sering menjadi mangsa keputusan tidak tepat.

Kini gelaran Djokovic pula mempersoalkan kenapa tenis terus bergantung kepada kesilapan keputusan manusia.

“Dengan penuh rasa hormat kepada tradisi dan budaya yang kita ada dalam sukan ini, apabila ia berkaitan dengan kehadiran manusia di dalam gelanggang ketika perlawanan, termasuk penjaga garisan, saya melihat tidak ada sebab dalam semua kejohanan di dunia, pada era teknologi terkini, tidak menggunakan apa yang digunakan pada kejohanan di Cincinnati/New York.

“Teknologi sekarang semakin canggih, tidak ada sebab mengapa anda masih lagi mengekalkan pengadil garisan di dalam gelanggang. Itu pendapat saya.

“Sudah tentu, teknologi adalah sangat tinggi kos, jadi ia berkaitan dengan isu ekonomi dan menjadi persoalan.

“Tapi saya rasa kita sekarang semakin maju dan lambat-laun kita tidak mempunyai alasan lagi untuk mengekalkan pengadil garisan.

“Ya, budak bola sudah tentu diperlukan tapi pengadil garisan, saya tidak merasakan ia perlu, secara jujurnya,” kata Djokovic yang memenangi pusingan ketiga Terbuka Perancis selepas menundukkan wakil Colombia, Daniel Elahi Galan 6-0-, 6-3, 6-2. -AFP

See author's posts


PRU15: Parlimen tergantung, tiada parti peroleh majoriti

KUALA LUMPUR, 20 Nov (Bernama) — Pilihan Raya Umum ke-15 (PRU15), yang paling sengit pernah dihadapi negara, berakhir dengan situasi tergantung apabila tiada parti mendapat majoriti mudah untuk membentuk Kerajaan Persekutuan baharu.

Pakatan Harapan (PH) memenangi 82 kerusi dan Perikatan Nasional (PN) dengan 73 kerusi, setakat 4.30 pagi apabila Suruhanjaya Pilihan Raya (SPR) mengisytiharkan keputusan bagi 219 daripada 222 kerusi di Dewan Rakyat.

PN membuka gelanggang buat kali pertama dalam pilihan raya umum dengan mempamerkan prestasi mengagumkan apabila menyapu bersih 14 kerusi Parlimen di Kelantan dan lapan di Terengganu menggunakan logo PAS, selain membentuk kerajaan negeri di Perlis setelah memenangi 14 daripada 15 kerusi Dewan Undangan Negeri (DUN).

Barisan Nasional (BN) yang sudah bersedia untuk kembali menerajui Putrajaya sebaliknya mengalami kekalahan paling buruk dalam sejarah politiknya apabila hanya memenangi 30 daripada 178 kerusi yang ditandingi.

Gabungan Parti Sarawak (GPS) menang 22 kerusi, berbanding 18 kerusi disandangnya pada Parlimen lepas; Gabungan Rakyat Sabah (GRS) dengan enam kerusi; Warisan (tiga); Bebas (dua) dan Parti Bangsa Malaysia (PBM) meraih satu kerusi manakala Gerakan Tanah Air (GTA) dalam penampilan sulungnya gagal memenangi sebarang kerusi.

Pengerusi SPR Tan Sri Abdul Ghani Salleh dalam sidang media pada 5 pagi berkata tiada pihak yang memperoleh majoriti 50 peratus daripada 219 kerusi yang diisytiharkan.

Pilihan raya bagi kerusi Parlimen Padang Serai di Kedah ditangguhkan kepada 7 Dis selepas calon PH, yang juga penyandang kerusi M. Karupaiya meninggal dunia pada 16 Nov.

Pengundian di 11 pusat pengundian di kawasan Parlimen Baram di Sarawak digantung berikutan cuaca buruk menyebabkan petugasnya tidak dapat ke pusat berkenaan manakala SPR tidak dapat mengumumkan keputusan bagi kerusi Parlimen Kota Marudu, juga disebabkan cuaca.

Situasi ini menepati ramalan penganalisis politik bahawa tiada parti memperoleh majoriti mudah selain menjangkakan kerajaan yang akan dibentuk adalah kerajaan campuran.

Bagi pilihan raya umum kali ini, penguatkuasaan Akta Perlembagaan (Pindaan) (No. 3) 2022 mengenai peruntukan Larangan Ahli Parlimen Bertukar Parti berkuat kuasa 5 Okt lepas, menjadi penghalang kepada mana-mana Ahli Parlimen yang menang untuk bertukar parti bagi memperoleh majoriti.

Menerusi pindaan Perlembagaan berkenaan, seorang ahli Dewan Rakyat akan hilang kerusi dimenanginya jika wakil rakyat itu bertukar parti. Bagaimanapun ia tidak melarang mana-mana gabungan daripada bekerjasama dengan gabungan atau parti lain untuk membentuk kerajaan campuran.

Pengerusi PN Tan Sri Muhyiddin Yassin yang mengekalkan kemenangannya di Parlimen Pagoh berkata, pihaknya sedia bekerjasama dengan mana-mana parti untuk membentuk kerajaan yang bersih dan stabil, kecuali PH, selain akan mengadakan perbincangan dengan pimpinan parti dari Sabah dan Sarawak dalam masa terdekat.

Pengerusi PH Datuk Seri Anwar Ibrahim berkata pihaknya sudah mencapai persetujuan dengan beberapa parti untuk mendapatkan majoriti mudah bagi membentuk Kerajaan Persekutuan baharu.

Sementara Pengerusi BN Datuk Seri Dr Ahmad Zahid Hamidi menerusi kenyataannya berkata mereka menerima dan menghormati keputusan rakyat.

Sementara itu, PRU15 ini juga memperlihatkan kemunculan beberapa ‘giant killer’ apabila menumbangkan nama besar antaranya dua figura politik berpengaruh tanah air iaitu bekas perdana menteri Tun Dr Mahathir Mohamad, 96, di Parlimen Langkawi, Kedah dan Tengku Razaleigh Hamzah, 85, di Gua Musang, Kelantan.

Menerajui pemerintahan sebanyak dua kali sebagai Perdana Menteri keempat dan ketujuh, Dr Mahathir yang berkhidmat selama sepenggal di pulau legenda serta anaknya Datuk Seri Mukhriz juga kecundang di Parlimen Jerlun, masing-masing kehilangan wang deposit setelah hanya meraih 4,566 undi dan 3,144 undi.

Tengku Razaleigh atau lebih dikenali Ku Li merupakan wakil rakyat paling lama berkhidmat iaitu 12 penggal di Parlimen selepas kali pertama bertanding di kerusi yang dulunya dikenali sebagai Ulu Kelantan pada 1974.

Beberapa Menteri Kabinet juga tewas termasuk Menteri Perdagangan Antarabangsa dan Industri Datuk Seri Mohamed Azmin Ali; Menteri Pembangunan Wanita, Keluarga dan Masyarakat Datuk Seri Rina Mohd Harun serta Menteri Belia dan Sukan Datuk Seri Ahmad Faizal Azumu dari PN.

Menteri Pembangunan Luar Bandar Datuk Seri Mahdzir Khalid; Menteri Kesihatan Khairy Jamaluddin; Menteri Perumahan dan Kerajaan Tempatan Datuk Seri Reezal Merican Naina Merican dari BN serta Menteri Perusahaan Perladangan dan Komoditi Datuk Zuraida Kamaruddin (PBM), turut menerima nasib sama.

PRU15 juga menyaksikan tamatnya cengkaman legasi keluarga Anwar di Parlimen Permatang Pauh, warisan yang dikekalkan sejak 1982 selepas anaknya Nurul Izzah tumpas di kubu kuat manakala Bendahari UMNO Datuk Seri Tengku Adnan Tengku Mansor kalah mengejut kepada Menteri Kanan Pendidikan Datuk Dr Radzi Jidin di Putrajaya.

Proses demokrasi negara berjalan lancar walaupun musim hujan disebabkan Monsun Timur Laut. Hujan tidak menghalang pengundi termasuk 1.4 juta pengundi muda berusia 18 hingga 20 tahun menunaikan tanggungjawab dengan jumlah peratusan keluar mengundi direkodkan sebanyak 73.89 peratus tanpa mengambil kira Padang Serai, Baram dan Kota Marudu.

Daftar Pemilih Pilihan Raya (DPPR) yang digunakan untuk PRU15 mengandungi 21,173,638 pemilih  terdiri daripada 20,853,681 orang pengundi biasa; 146,737 orang tentera serta pasangan; 118,794 orang polis dan Pasukan Gerakan Am (PGA) serta pasangan dan 2,741 orang pengundi tidak hadir luar negara.

Selain Perlis, Pahang dan Perak turut mengadakan pilihan raya negeri serentak dan pilihan raya kecil diadakan di kerusi DUN Bugaya di Sabah yang ditangguhkan berikutan proklamasi darurat bagi mencegah penularan pandemik COVID-19 pada 2020.

Di Pahang yang mempertandingkan 41 daripada 42 kerusi DUN, menyaksikan tiada parti memperoleh majoriti mudah selepas PN memenangi 17 kerusi; BN (16) dan PH (lapan). Pemilihan kerusi Tioman ditangguhkan kepada 7 Dis selepas calon PN, Md Yunus Ramli, 61, meninggal dunia sebelum pengundian dibuka semalam.

Situasi sama berlaku di Perak yang memiliki 59 DUN. PN menguasai 26 kerusi; PH (24) manakala BN hanya meraih sembilan kerusi.

Pilihan Raya Kecil (PRK) DUN Bugaya yang diadakan selepas kematian penyandang Datin Manis Muka Mohd Darah daripada Warisan pada 17 Nov 2020, menyaksikan calon parti itu mempertahankan kerusi dengan majoriti 6,629 undi menewaskan enam pencabar lain.

— BERNAMA

See author's posts